W  par.  iTije^ă  plămanaiăj 

Iş^i  jEir/m^JH  DII 


1 1  *4 1  ]  ■ 

4  »T4  i 

\  1  5 

J[w\\ 

■hMI 

1  Iii  1 

Che  Guevara 


Numărul  14 


PROLOG 


VIAŢA  Şl  VREMURILE 


Viaţa  scurtă  dar  strălucită  a  revoluţionarului  ardent 

Un  spirit  de  aventurier  născut  din  lupta  cu  boala 

Călătoria  hoinarului 

„Naşterea"  revoluţionarului 

Răsturnarea  dictaturii 

Conflicte  în  cadrul  noului  guvern 

Criza  nucleară 

America  de  Sud  este  cuprinsă  de  entuziasm 


EVENIMENTE  MARCANTE  20 


Un  război  fără  mijloace  împotriva  unui  duşman 
cu  armament  modern 


VIEŢI  PARALELE  _ 24 


Ambiţioşii  luptători  pentru  libertate  din  America  de  Sud 


INFLUENŢE  MAJORE  _ 28 


Revoluţionarul  legendar  -  spiritul  protestatar  răspândit  în 
întreaga  lume 


Pentru  orice  informaţie  sau  lămurire, 

contactati-ne  la  telefonul:  (021)  40.10.888  sau  trimiteţi  un  e-mail  la  info0deagostini.ro 
Servicii  pentru  clienţi:  de  luni  până  vineri,  între  orele  10:00  -  15:00 
Pentru  o  mai  bună  deservire  solicitaţi  întotdeauna  publicaţia  de  la  acelaşi  punct  de  vânzare 
şi  informaţi  vânzătorul  asupra  intenţiei  de  a  cumpăra  şi  apariţiile  următoare. 

Pentru  orice  informaţie,  lămurire,  înlocuire  de  exemplare  sau  comenzi 
de  numere  anterioare,  sunaţi-ne  la  tel.  (021)  40  10  888 
Pentru  informaţii  şi  comenzi  de  numere  anterioare,  cititorii  din  Republica  Moldova 
pot  suna  la  (022)  21.07.98  -  Paramedia,  Chişinău. 


Vizitaţi  site-ul  nostru  la  adresa 


EDIŢIE  SĂPTĂMÂNALĂ 

EDITURA:  De  AGOSTINI  HELLAS  SRL 

EDITOR:  Petros  Kapnistos 

MANAGER  ECONOMIC:  Fotis  Fotiou 

MANAGER  DE  REDACŢIE  Şl  PRODUCŢIE:  Virginia  Koutroubas 

ADRESĂ:  Vuliagmenis  44-46,  166  73  Atena 

MARKETING  MANAGER:  Michalis  Koutsoukos 

PRODUCT  MANAGER:  Nasita  Kortesa 

COORDONATOR  DE  PRODUCŢIE:  Carolina  Poulidou 

MANAGER  DISTRIBUŢIE:  Evi  Boza 

MANAGER  LOGISTICĂ  Şl  OPERAŢII:  Dimitris  Pasakalidis 

COORDONATOR  LOGISTICĂ  Şl  OPERAŢII:  Antonis  Lioumis 

ADAPTARE  PENTRU  LIMBA  ROMÂNĂ: 

Fast  Translate,  Best  Communication  Media  SRL 

DTP:  RAY 

TIPĂRIRE  Şl  LEGARE:  NIKI  EKDOTIKI  S.A. 

DIRECTOR  DE  PRODUCŢIE  TIPOGRAFIE:  STELIOS  KRITSQTAKIS 

IMPORTATOR:  Media  Service  Zawada  S.R.L 

Country  Manager:  Mariana  Mihălţan 

Marketing  Manager:  Adina  Bojică 

Redactor:  Gabrîela  Muntean 

Distribution  Manager:  Dan  lordache 

ADRESA:  str.  Louis  Pasteur  nr.  38,  et.1,  ap. 5, 

sector  5,  Bucureşti,  România 

Telefon:  (+40)21  318  7398 

DISTRIBUITOR:  Hiparion  S.A. 

©  2007  De  AGOSTINI  Hellas 
©  2003  K.K.  De  AGOSTINI  JAPAN 

ISSN:  1791-0765 

Fotografii:  Uniphoto  Press,  Corbis  Japan,  De  Agostini  Picture 
Library 

Fotografie  copertă:  Korda  «CHE  GUEVARA»  1960  ©  ADAGP 
-  OSDEETE  2007/Photo  Scala,  Florence 

Preţul  numerelor 

Preţul  primului  număr:  2,99  LEI  /  14,50  MDL 

Preţul  celui  de-al  doilea  număr  şi  al  tuturor  celorlalte  numere: 

5,99  LEI/ 29,99  MDL 


Blbltoraft 

Nu  rataţi  bibliorafturile  speciale  în  care 
puteţi  colecţiona  seria  100  de  personalităţi!. 
Bibliorafturile  sunt  disponibile  la  chioşcurile 
de  ziare  la  preţul  de  6,99  LEI  /  35  MDL. 
DeAgostini  va  anunţa  datele  de  publicare 
a  bibliorafturilor  în  seria  de  reviste. 


Drepturile  tuturor  textelor  se  află  sub  Copyright.  Este  interzisă 
reproducerea,  stocarea,  transmiterea  sau  utilizarea  comercială  a 
materialelor,  sub  orice  formă,  fără  acordul  scris  al  editorului. 


www.deagostini.ro 


Editorul  îşi  rezervă  dreptul  de  a  schimba  ordinea  publicării 
personalităţilor  sau  de  a  le  înlocui  cu  altele. 


Che  Guevara 

[1  928-1  967) 

..Nu  fac  nimic  remarcabil. 

Dar  ceea  ce  fac  este  esenţial." 


PROLOG 


Che  Guevara 

Ce  fel  de  viată  a  dus  Guevara? 

AMERICA  LATINĂ.  După  ce  Columb  a  descoperit  conti¬ 
nentul,  acesta  a  fost  mai  întâi  luat  în  stăpânire  şi  devas¬ 
tat  de  către  spanioli,  ca  apoi  să  îndure  opresiunea  imperia¬ 
lismului  american  modern,  ceea  ce  le-a  adus  localnicilor  ani 
îndelungaţi  de  suferinţă. 

Şi  totuşi,  o  revoluţie  dintr-un  stat  mic,  precum  Cuba,  a 
zguduit  întreaga  lume.  Iniţiată  de  un  grup  de  numai  100  de 
oameni,  mişcarea  a  ajuns  să  răstoarne  conducerea  auto¬ 
cratică  si  a  rezistat  cu  hotărâre  mai  multor  tentative  de 
/ 

intervenţie  străină  de  a  opri  revoluţia. 

Che  Guevara 

Pe  măsură  ce  tensiunea  dintre  Statele  Unite  si  Rusia  eres- 

/  / 

tea,  iar  multe  ţări  aflate  la  mijloc  îşi  ţineau  răsuflarea, 
Guevara  a  criticat  vehement  incapacitatea  superputerilor 
mondiale  de  a  face  faţă  acestei  situaţii.  Apoi,  pentru  a-şi 
atinge  propriul  scop  al  unei  revoluţii  globale,  a  renunţat  la 
tot  pentru  a  redeveni  luptător  de  gherilă,  în  cele  din  urmă 
găsindu-şi  sfârşitulîn  adâncul  junglei,  ca  simplu  soldat. 
Aşadar,  ce  fel  de  viată  a  dus  Guevara? 


Che  Guevara 


TABEL  CRONOLOGIC 


1492  D  Columb  descoperă  continentul  american 


1521 

D 

Cortez  îngenunchează  Imperiul  Aztec 

1532 

D 

Pizarro  învinge  Imperiul  Incaş 

1816 

D 

Argentina  îşi  câştigă  independenţa 

1902 

1 

Cuba  îşi  câştigă  independenţa 

1910 

D 

Revoluţia  Mexicană 

1914 

0 

începe  Primul  Război  Mondial 

1917 

1 

Revoluţia  din  Rusia 

1928 

0 

Se  naşte  Guevara 

1939 

1 

începe  cel  de-al  Doilea  Război  Mondial 

1949 

1 

Se  instaurează  Republica  Populară  Chineză 

1950 

D 

începe  Războiul  din  Coreea 

1951 

0 

Guevara  întreprinde  prima  traversare  a  continentului 

1952 

1 

începutul  regimului  Batista 

1953 

1 

Guevara  traversează  continentul  pentru  a  doua  oară 

1954 

1 

Comunismul  este  scos  în  afara  legii  în  Statele  Unite 

1955 

1 

Se  căsătoreşte  cu  Hilda  Gadea.  îl  întâlneşte  pe  Castro 

1956 

1 

Gherilele  debarcă  în  Cuba.  începe  revoluţia  cubaneză 

1959 

1 

Batista  este  exilat.  Se  instaurează  noul  regim  în  Cuba 

1961 

D 

Tentativa  cubanezilor  aflaţi  în  exil  de  a  invada  Cuba 

1962 

0 

Criza  din  Cuba 

1963 

0 

Asasinatul  lui  Kennedy 

1964 

D 

Discursul  către  Naţiunile  Unite 

1965 

D 

începe  războiul  din  Vietnam.  Dispariţia  lui  Guevara 

1967 

1 

Moartea  acestuia  în  Bolivia 

1975 

D 

Sfârşitul  războiului  din  Vietnam 

1979 

D 

Uniunea  sovietică  invadează  Afganistanul 

1982 

0 

Războiul  din  Insulele  Falkland 

1991 

1 

Căderea  Uniunii  Sovietice 

5 


Viata  si  vremurile 

i  a 


Viata  scurtă  dar  strălucită 
a  revoluţionarului  ardent 

Guevara  s-a  născut  în  Argentina  şi  a  avut  parte  de  o  copilărie  fericită.  Doar 
astmul  cronic  i-a  pricinuit  tot  felul  de  probleme.  Călătorind  de  două  ori  de-a 
lungul  întregului  continent  pentru  a  vedea  nivelul  de  trai  al  sud-americanilor, 
s-a  hotărât  să  îşi  sacrifice  viaţa  pentru  a-i  ajuta  pe  aceşti  oameni,  conducând 
trupele  în  timpul  revoluţiei  cubaneze.  In  urma  revoluţiei,  poziţia  lui  s-a 
consolidat,  putând  astfel  să  reziste  în  faţa  imperialismului  american  şi  sovietic. 
Să  privim  mai  îndeaproape,  aşadar,  cei  39  de  ani  petrecuţi  pe  pământ  de  acest 
erou  controversat. 


Un  spirit  de  aventurier  născut 
din  lupta  cu  boala 

Crescând  înconjurat  de  dragoste 


CHK  GUEVARA,  pe  numele  său  adevărat  Ernesto 
Guevara,  s-a  născut  pe  14  iunie  1928  în 
Argentina.  Acesta  a  fost  începutul  vieţii  omului 
care  avea  să  inspire  declanşarea  revoluţiilor  pe  tot 
continentul  sud-american. 

Tatăl  său,  Ernesto  Guevara  Lynch,  era  un  între¬ 
prinzător  lipsit  de  griji  care  avea  mai  multe  afa¬ 
ceri  de  mică  anvergură.  Iniţial,  familia  Guevara 
fusese  trimisă  din  Spania  în  Peru  odată  cu  cuce¬ 
rirea  acestei  ţări  de  către  spanioli,  pentru  a  admi¬ 
nistra  o  fermă  de  dimensiuni  mari.  Dar  toate 
acestea  se  întâmplaseră  demult,  în  trecut,  iar 
până  la  generaţia  lui  Lynch  nu  mai  rămăsese  nici 
urmă  din  fermă.  Mama  lui  Guevara,  Celia  de  la 
Serna  y  Llosa,  nu  provenea  dintr-o  familie  deose¬ 
bit  de  bună,  însă  era  cunoscută  în  rândul  prieteni¬ 
lor  pentru  comportamentul  liberal  şi  emancipat. 
Stătea  picior  peste  picior  şi  îşi  tundea  părul  scurt, 
ambele  în  egală  măsură  de  controversate  pen¬ 
tru  o  femeie  la  acea  vreme.  Pe  când  cuplul  se  afla 
într-o  călătorie  de  afaceri,  Celia,  însărcinată  fiind, 
a  intrat  brusc  în  travaliu  şi  a  fost  dusă  de  urgenţă 
la  un  spital  local,  unde  l-a  născut  pe  Ernesto. 
Aventurierul  şi  hoinarul  de  mai  târziu  a  dovedit 
aceste  trăsături  încă  din  momentul  naşterii. 

Familia  Guevara  a  avut  dintotdeauna  o  afinita 
pentru  peregrinări.  De  îndată  ce  Lynch  Guevara 
punea  pe  picioare  o  afacere,  devenea  brusc  inte 
resat  de  altceva  şi  se  muta  cu  tot  cu  familie.  La 
scurtă  vreme  după  naşterea  lui  Ernesto,  fami¬ 


lia  acestuia  s-a  mutat  în  regiunea  Misiones  din 
Argentina,  în  apropierea  graniţei  cu  Brazilia,  unde 
tatăl  lui  deţinea  o  fermă.  Dar  în  curând,  regiu¬ 
nea  a  început  să  fie  bântuită  de  hoţi,  forţându-l  pe 
Lynch  să  închidă  ferma.  Familia  s-a  mutat  apoi  în 
capitala  Argentinei,  la  Buenos  Aires,  unde  Lynch 
s-a  angajat  ca  agent  imobiliar.  Şi  de  această  dată, 
Lynch  s-a  săturat  de  munca  sa  şi  s-a  mutat  cu 
tot  cu  familie  într-o  regiune  din  apropierea  grani¬ 
ţei  cu  Paraguay,  de-a  lungul  râului  Parana,  pentru 
a  administra  un  şantier  naval.  Familia  Guevara 
şi-a  schimbat  deseori  reşedinţa  şi  nu  s-a  aşezat 
cu  adevărat  niciodată  într-un  loc  anume.  Che,  la 
rândul  său,  nu  putea  să  meargă  la  şcoală  din  pri¬ 
cina  astmului,  ceea  ce  făcea  ca  plecările  să  nu  fie 
tocmai  o  problemă. 

Părinţii  l-au  îngrijit  cu  mare  atenţie.  Tatăl  îl 
adormea  în  braţe  pentru  a  împiedica  vreo  criză  de 


^  Guevara  la  vârsta  de  4  ani.  A 
fost  un  copil  foarte  bolnav,  dar 
care  s-a  născut  într-o  familie 
iubitoare  şi  a  avut  o  copilărie 
fericită. 


Centrul  modern  al  oraşului  Buenos 
Aires.  Obeliscul  din  centrul  pieţei 
a  fost  înălţat  în  1936  pentru  a 
sărbători  cel  de-al  patrulea  centenar 
al  oraşului. 


Che  Guevara 


■H 


A  Ţinutul  Panpa  din  nordul 
Argentinei,  pe  care  Che  îl  explora  pe 
bicicletă. 


astm,  iar  mama  l-a  învăţat  să  scrie  şi  să  citească. 
Che  avea  un  frate  şi  o  soră  mai  mici,  care  se  întor¬ 
ceau  mai  devreme  de  la  şcoală  pentru  a  se  îngriji 
de  fratele  bolnav  şi  a-i  arăta  notiţele  de  la  ore. 
Acesta  era  modul  în  care  învăţa  Guevara. 

După  ce  un  medic  le-a  recomandat  să  se  mute 
la  tară,  unde  aerul  era  mai  curat,  familia  şi-a  făcut 
iarăşi  bagajele  şi  s-a  mutat  în  Cordoba.  Odată  cu 
această  mutare  şi  cu  ajutorul  întregii  familii,  sta¬ 
rea  lui  Che  s-a  îmbunătăţit  treptat  şi  a  putut, 
în  sfârşit,  să  facă  sport.  Apoi,  în  1941,  a  început 
şcoala.  Familia  a  decis  atunci  să  revină  la  Buenos 
Aires.  Ulterior,  Che  a  obţinut  note  remarcabil  de 
bune  la  şcoală,  în  special  la  matematică  şi  la  şti¬ 
inţele  naturii,  ceea  ce  l-a  determinat  să  îşi  con¬ 
tinue  studiile  la  facultatea  medicină.  îi  plăcea 
să  meargă  pe  bicicletă  şi  făcea  deseori  excursii, 
explorând  regiunea  Panpa,  o  întindere  vastă  de 
şes,  în  nordul  Argentinei. 


▼  Părinţii  alături  de 
nou-născutul  Che. 


Epoca  „fiului  rătăcitor” 

în  1947,  Guevara  a  plecat  la  facultatea  de  medicină 
din  Buenos  Aires,  şi  pe  lângă  cursurile  obligato¬ 
rii,  a  studiat  literatura,  filozofia,  psihologia  şi  alte 
materii,  dovedind  un  interes  deosebit  pentru  filo¬ 
zofia  socială.  în  acea  perioadă,  ţinea  tot  timpul  la 
căpătâiul  patului  cartea  lui  Nehru  ..Descoperirea 
Indiei”.  Era  profund  impresionat  de  istorisirile  des¬ 
pre  generozitatea  lui  Gandhi  cuprinse  în  carte. 

A  intrat  apoi  în  marină,  ca  ordonanţă,  şi  a  călă¬ 
torit  de-a  lungul  Americii  de  Sud,  cărând  marfă 
şi  vânzând  pantofi  recondiţionaţi.  A  devenit  foarte 
interesat  de  studiile  sociale,  mai  degrabă  pen¬ 
tru  experienţă  decât  pentru  bani,  de  care  nu  avea 


nevoie  în  mod  deosebit.  Poate  că  moştenise  de  la 
mama  sa  spiritul  liber,  pentru  că  inima  îi  hoină¬ 
rea  mereu  şi  nu  îşi  putea  reprima  curiozitatea  pur 
intelectuală  în  faţa  evenimentelor  din  jur,  de  unde 
şi  reputaţia  sa  de  aventurier.  Deşi  participa  une¬ 
ori  la  petreceri  şi  alte  evenimente  sociale  obiş¬ 
nuite  în  rândul  celor  de  vârsta  sa,  acestea  rămâ¬ 
neau  totuşi  o  raritate,  Guevara  preferând  distrac¬ 
ţiile  neplanificate  şi  nesăbuite. 

Guevara  a  fost  un  aventurier  şi  în  dragoste.  în 
1950,  s-a  îndrăgostit  de  o  femeie  pe  care  o  cunos¬ 
cuse  la  nunta  unui  prieten;  se  numea  Chichina, 
avea  ochi  mari,  minunaţi,  şi  părul  lung.  Vărul  lui 
avea  să  susţină:  ..A  fost  dragoste  la  prima  vedere”. 

între  cei  doi  exista  însă  un  mare  obstacol:  fami¬ 
liile  lor  se  situau  pe  trepte  sociale  diferite.  Familia 
Guevara  nu  era  săracă,  însă  nici  nu  trecea  peste 
medie  ca  statut  social  şi  bogăţie.  în  schimb,  fata 
provenea  dintr-o  familie  ilustră  şi  bogată,  dese¬ 
ori  fiind  supranumită  ..Prinţesa”.  Rudele  fetei  nu-şi 
ascundeau  defel  dispreţul  faţă  de  tânărulîndrăgos- 
tit  când  acesta  îşi  făcea  apariţia  la  ea  acasă  cu  cra¬ 
vata  desfăcută.  Nimic  însă  nu  l-a  descumpănit,  nici 
măcar  atunci  când  aceştia  i-au  luat  în  derâdere 
cămaşa  din  nailon  puţin  murdară,  ba  chiar  a  intrat 
sub  duş  complet  îmbrăcat,  în  semn  de  protest. 

în  această  etapă  a  vieţii,  Guevara  a  făcut  mai 
multe  descoperiri.  A  încercat  să  inventeze  un 
insecticid  original,  pe  care  l-a  numit  Capone  şi 
pe  care  l-a  făcut  în  propriul  garaj,  manevrând  cu 
mâinile  goale  substanţe  chimice  extrem  de  toxice. 
Din  nefericire,  produsul  final  avea  un  miros  neplă¬ 
cut  atât  de  pătrunzător,  încât  n-a  putut  fi  nicio¬ 
dată  utilizat. 

Dar  Che  avea  visuri  mult  mai  mari.  Voia  să  stră- 


Clipe  personale 


UN  FAN  AL  SPORTURILOR  ÎNCĂ  DIN  COPILĂRIE 


Guevara  a  fost  un  susţinător  pasionat  al  spor¬ 
tului.  în  copilărie  a  suferit  de  astm  cronic  şi 
nu  putut  astfel  merge  la  şcoală,  dar  de  îndată 
ce  s-a  făcut  mai  bine  a  început  să  îşi  petreacă 
cea  mai  mare  parte  din  timpul  său  practicând 
sport..  Iar  intensitatea  cu  care  a  practicat  dife¬ 
rite  sporturi  este  mai  degrabă  neobişnuită. 

A  început  să  joace  ping-pong  după  ce  şi-a 
construit  propria  masă  acasă  şi  a  exersat.  Ca 
urmare,  a  devenit  vice-campion  într-un  tur¬ 
neu  regional. 

La  fotbal,  era  chiar  mai  bun.  Fotbalul  este  un 
sport  extrem  de  popular  în  America  de  Sud  chiar 
şi  în  zilele  noastre,  iar  Guevara  a  jucat  mult  în 
copilărie.  Pentru  că  nu  putea  alerga  foarte  mult 
din  cauza  astmului,  juca  pe  postul  de  portar. 

A  primit  cadou  un  pistol  de  la  tatăl  său  şi 


exersa  la  tir;  pe  deasupra,  a  participat  şi  la  un 
turneu  de  sărituri  cu  prăjina.  Orice  sport  ar  fi 
jucat,  avea  mereu  un  inhalator  la  îndemână,  în 
caz  că  avea  o  criză  de  astm. 

Detestând  să  piardă,  Guevara  a  început 
apoi  să  practice  sporturi  de  contact.  La  uni¬ 
versitate,  s-a  alăturat  echipei  de  rugby,  deşi 
medicul  încercase  să  îl  convingă  să  renunţe, 
temându-se  de  eventualitatea  unui  atac  de 
cord.  Nu  i-a  acordat  însă  nicio  atenţie  şi  i-a  răs¬ 
puns:  „Voi  continua  să  joc  rugby,  chiar  dacă 
voi  plăti  cu  viaţa."  Tatăl  lui  nu  a  mai  avut  de 
ales  decât  să  îl  lase  să  joace  însă  l-a  rugat  pe 
unul  dintre  colegii  de  echipă  să  fie  mereu  pe 
marginea  terenului,  cu  un  inhalator  gata  pre¬ 
gătit  în  caz  de  urgenţă.  Mai  târziu,  Guevara  a 
devenit  şi  editor  la  o  revistă  de  rugby. 


bată  continentul  de  la  un  capăt  la  celălalt,  l-a  spus 
Chinchinei  că  ar  trebui  să  hoinărească  pur  şi  sim¬ 
plu  de-a  lungul  continentului,  în  luna  de  miere. 
America  de  Sud  este  de  46  de  ori  mai  mare  decât 
Japonia,  acoperită  în  mare  parte  de  junglă  şi 
deserturi  aride;  nici  pe  departe  o  regiune  care  să 
fie  uşor  de  străbătut.  Cu  toate  acestea,  visul  tână¬ 
rului  şi-a  găsit  rapid  împlinirea,  datorită-  spiritu¬ 
lui  său  îndrăzneţ. 


i  Guevara  urmărind 
un  meci  de  fotbal 
în  Brazilia.  Era  un 
fan  înrăit  al  tuturor 
sporturilor. 


I  Viaţa  si  vremurile 


Călătoria  hoinarului 


Visul  său  dintotdeauna: 
traversarea  continentului 

Această  traversare  a  continentului  dezvăluie  mai 
mult  decât  orice  altceva  personalitatea  lui  Che. 
Totul  a  început  cu  câteva  vorbe  spuse  în  treacăt 
unui  prieten  din  liceu,  Granado,  care  ajunsese 
deja  medic:  ..Ar  trebui  să  o  luăm  pe  Poderosa  şi 
să  mergem  până  în  America  de  Nord”.  Poderosa 
[Măreaţa,  Puternica  (sp.)]  era  numele  dat  de 
Granado  motocicletei  sale  de  500  cc.  Granado 
a  fost  surprins  de  idee,  dar  l-a  cucerit  imediat, 
aşa  că  cei  doi  au  pornit  în  călătorie,  începând 
astfel  voiajul  nebunesc  de-a  lungul  continentu 
lui.  în  decembrie  1951,  luându-şi  rămas-bun  de 
la  Chichina  şi  de  la  familie,  Guevara  a  plecat  în 
marea  călătorie.  Mai  întâi,  cei  doi  prieteni  s-au 
îndreptat  spre  Santiago,  Chile,  apoi  către  podi¬ 
şul  Anzilor.  Pentru  că  nu  aveau  cunoscuţi  înstă¬ 
riţi  prin  zonele  pe  care  le  străbăteau,  cei  doi  pri¬ 
eteni  îşi  petreceau  nopţile  în  secţiile  de  poliţie, 
de  pompieri,  la  ferme  sau  în  spitale,  iar  de  câte 
ori  erau  strâmtoraţi  cu  banii,  îşi  plăteau  datori¬ 
ile  muncind.  De  pildă,  au  spălat  puntea  vasului 
cu  care  au  traversat  un  râu  şi  au  ajutat  o  familie 
să  se  mute  pentru  a  putea  călători  apoi  în  camio¬ 
neta  cu  lucruri. 

Poderosa  nu  a  mai  rezistat  călătoriei  îndelun¬ 
gate  şi  drumurilor  proaste,  aşa  că  cei  doi  prie¬ 


teni  au  decis  să  o  dea  la  fier  vechi  şi  să  îşi  con¬ 
tinue  călătoria  cu  autostopul.  Nu  aveau  nici  cea 
mai  mică  intenţie  de  a  face  cale  întoarsă  înainte 
de  a  ajunge  la  capăt.  Guevara  a  suferit  perma¬ 
nent  de  crize  de  astm  în  timpul  călătoriei,  dar  nu 
s-a  decis  nici  măcar  o  clipă  să  o  întrerupă  şi  să 
meargă  la  medic. 

Odată  ajunşi  în  Peru,  au  vizitat  ruinele  incaşe,  iar 
Guevara  nu  şi-a  putut  reprima  admiraţia  înaintea 
edificiului  de  la  Machu  Picchu.  Aproape  că  vedea 
cu  ochii  minţii  conchistadorii  spanioli  nimicind  inca¬ 
şii.  A  scris  în  jurnalul  personal:  ..Popoare  sud-ame- 
ricane,  răzbunaţi-vă  pentru  nedreptăţile  trecutu¬ 
lui”  şi  alte  asemenea  declaraţii  radicale.  Au  stat  o 
lună  la  Machu  Picchu  şi  se  întreţineau  lucrând  la 
un  centru  medical  pentru  oameni  nevoiaşi,  şi  abia 
apoi  şi-au  continuat  călătoria.  Următoarea  destina¬ 
ţie  a  fost  pădurea  amazoniană:  cei  doi  prieteni  au 
pornit  în  josul  râului  cu  barca,  uneori  chiar  pe  plute 
improvizate,  şi  au  ajuns  în  Columbia,  unde  au  lucrat 
ca  antrenori  de  fotbal  pentru  a  face  rost  de  bani.  Se 
spune  că  Guevara  era  un  ..portar  genial”.  La  vremea 
respectivă  însă,  ţara  era  condusă  de  un  dictator,  iar 
cei  doi  erau  deseori  arestaţi  sau  umiliţi  de  auto¬ 
rităţi  fără  vreun  motiv  anume.  înfuriaţi,  au  pără¬ 
sit  Columbia,  îndreptându-se  către  Venezuela, 
unde  Granado  şi-a  găsit  un  loc  de  muncă  stabil  şi 
a  decis  să  rămână.  însă  Guevara,  nefiind  încă  mul¬ 
ţumit  pe  deplin  de  călătorie,  a  zburat  clandestin  cu 
un  avion  care  transporta  cai  de  curse  în  America  de 
Nord,  revenind,  într-un  final,  în  Argentina.  Aventura 
durase  8  luni. 


^  Podişul  Anzilor.  Poderosa  nu 
mai  poate  face  drumurilor  proaste 
şi  cedează  complet  până  la  urmă, 
astfel  încât  cei  doi  sunt  nevoiţi  să 
continue  făcând  autostopul. 


^  Francisco  Pizarro.  Alături  de  cei 
300  de  soldaţi  ai  săi,  a  plecat  în 
America  de  Sud  în  căutarea  aurului 
şi  a  masacrat  civilizaţia  incaşă 
stabilită  în  Munţii  Anzi. 


^  Vestigiile  de  la  Machu  Picchu  din  Peru.  Acest  oraş 
a  fost  construit  din  piatră  la  o  altitudine  de  2.400  de 
metri  şi  are  un  sistem  de  transport  al  apei  foarte 
dezvoltat,  utilizat  la  irigaţii. 


Biblioteca  de  amintiri 


RUINELE  INDIENE 


Atunci  când  Columb  a  descoperit  continentul 
american,  mai  multe  civilizaţii  erau  deja  înte¬ 
meiate  în  America  Latină,  dintre  care  cele  mai 
prospere  erau  civilizaţia  incaşă  în  Anzi,  cea 
mayaşă  în  Mexic  şi  Aztecii,  care  trăiau  în  apro¬ 
piere  de  Mexico  City  din  zilele  noastre. 

Toate  aceste  civilizaţii  s-au  format  în 
perioada  următoare  epocii  de  piatră,  însă 
niciuna  nu  era  atât  de  avansată  precum  cea 
europeană.  Aveau  în  schimb  un  nivel  ridi¬ 
cat  de  cunoştinţe  în  domeniul  matematici¬ 
lor,  medicinii,  astronomiei  etc.  şi  erau  capa¬ 
bile  de  realizări  remarcabile  în  domeniul 
construcţiilor.  De  unde  şi  uimirea  multora 
în  faţa  vestigiilor  acestor  civilizaţii.  O  ast¬ 


fel  de  ruină  care  stârneşte  admiraţia 
este  Machu  Picchu.  Nu  se  cunoaşte 
cine  a  dispus  construirea  acestui  oraş 
la  o  asemenea  altitudine  şi  nici  cum 
au  putut  transporta  materialele  nece¬ 
sare  pe  creasta  unde  este  înălţat.  O 
altă  descoperire  uluitoare  o  constitu¬ 
ite  desenele  uriaşe  de  la  Nazca.  Popu¬ 
laţia  Nazca  a  precedat  incaşii,  însă 
nu  se  cunoaşte  cine  a  realizat  dese¬ 
nele  în  sol. 

Mulţi  sunt,  de  asemenea,  fascinaţi  de 
magia  mayaşilor,  de  oraşul  religios  Teotihu- 
acân  din  Mexic,  precum  şi  de  alte  vestigii  ale 
acestor  civilizaţii  vechi. 

Che  Guevara 

Preşedintele  argentinian  Peron. 
Deşi  un  dictator,  a  fost  foarte 
apreciat  de  oameni  şi  a  dat 
numele  unui  sistem  politic  aparte 
denumit  Peronism.  Este  unul 
dintre  politicienii  de  marcă  ai 
Argentinei. 


A  Desenul  uriaş  din 
deşertul  de  la  Nazca. 
Foarte  ciudat,  întreaga 
operă  de  artă  este 
imposibil  de  perceput  de 
la  nivelul  solului. 


Ca  urmare  a  acestei  călătorii,  i-a  sporit  intere¬ 
sul  pentru  cultura  şi  istoria  popoarelor  sud-ame- 
ricane;  pentru  civilizaţiile  întemeiate  de  strămo¬ 
şii  acestora  şi  distruse  de  europeni;  pentru  dicta¬ 
turile  atunci  majoritare,  care  uzurpau  dreptul  la 
libertate  şi  forţau  cetăţenii  să  trăiască  la  margi¬ 
nea  societăţii.  Acestea  sunt  câteva  dintre  reflec¬ 
ţiile  sale  după  experienţa  traversării  continentu¬ 
lui,  care  au  rămas  definitorii  pentru  personalita¬ 
tea  sa.  La  întoarcerea  în  Buenos  Aires,  a  scris  în 
jurnal:  ..Vechiul  Guevara  a  pierit.  Acest  peregrinaj 
m-a  schimbat  mult  mai  mult  decât  anticipasem 
vreodată.”  Spiritul  său  aventurier  vădea  acum  un 
interes  deosebit  pentru  politică,  după  cum  scria 
şi  în  jurnal:  ..Menirea  mea  pe  acest  pământ  sunt 
oamenii." 

Primele  idei  revoluţionare 

» 

La  întoarcerea  din  călătorie,  şi-a  reluat  studiile  cu 
ardoare.  S-a  concentrat  asupra  bolii  lui  Hansen, 
a  alergiilor,  a  fiziologiei,  a  psihologiei  etc.  Spre 
deosebire  de  prima  tinereţe,  Guevara  era  acum 
extrem  de  serios  în  privinţa  învăţăturii,  ceea  ce 
i-a  uluit  pe  mulţi  colegi..  Cu  toate  acestea,  moti¬ 
vul  pentru  care  învăţa  nu  era  să  devină  medic, 
ci  pur  şi  simplu  nu  dorea  să  renunţe  la  studiu. 
Cu  alte  cuvinte,  ştia  deja  că  avea  să  devină  alt¬ 
ceva  decât  medic.  Nu  se  mai  simţea  defel  ata¬ 
şat  de  Argentina,  imaginea  pe  care  o  avea  despre 
această  ţară  întinsă  era  aceea  a  unui  uriaş  teren 
rural.  în  acea  perioadă,  în  Argentina  apăreau  pri¬ 
mele  semne  ale  dictaturii  sub  conducerea  lui  Juan 

►  Fluviul  Amazon.  Lăsând  în  urmă  Peru, 
Guevara  şi  Granado  au  călătorit  în  aval  către 
Ecuador.  înconjurat  de  jungla  deasă  şi  de  munţi, 
fluviul  este  utilizat  şi  astăzi  drept  principal 
mijloc  de  transport  între  cele  două  ţări. 


Domingo  Peron,  care  îşi  opresa  propriul  popor. 
Acesta  a  fost  unul  dintre  motivele  pentru  care 
Guevara  s-a  distanţat  afectiv  de  ţara  natală.  S-a 
despărţit,  de  asemenea,  de  Chichina,  pe  care  o 
iubise  atât  de  mult.  Avea  un  vag  sentiment  că  viaţa 
sa  era  mai  importantă  de-atât,  că  avea  o  menire 
specială.  Dar,  la  acea  vreme,  nu  avea  habar  care 
ar  fi  fost  aceasta.  Şi  pentru  a  afla,  a  pornit  iarăşi 
în  călătorie  de-a  lungul  continentului. 

în  iunie  1953,  şi-a  obţinut  dreptul  de  practică 
şi  a  părăsit  imediat  Argentina.  Plecând  aproape 
fără  niciun  ban  în  buzunar,  era  cât  se  poate  de 
clar  că  avea  să  ducă  o  viaţă  de  adevărat  nomad. 
De  această  dată,  destinaţia  era  Venezuela,  unde 
locuia  prietenul  său,  Granado.  Plănuia  să-l  întâl¬ 
nească  şi  să  îşi  continue  amândoi  călătoria.  Iar 
de-această  dată,  plecarea  în  călătorie  a  fost  indi¬ 
catorul  faptului  că  era  pregătit  să  părăsească 
Argentina  pentru  totdeauna. 

„Naşterea”  revoluţionarului 

în  multe  sate,  aceştia  erau  copleşiţi  de  un 
sentiment  de  resemnare.  Ca  simplu  mar¬ 
tor,  Guevara  a  simţit  o  afecţiune  deose¬ 
bită  faţă  de  muncitorii  şi  ţăranii  care  erau 
nevoiţi  să  îndure  o  astfel  de  oprimare. 

în  rândul  acestora,  a  cunoscut  trei  stu¬ 
denţi  argentinieni  în  Ecuador.  De  ta  ei,  a 
aflat  că  „Guatemala  se  bucură  de  o  demo¬ 
craţie  adevărată”  şi  imediat  şi-a  schim¬ 
bat  destinaţia  spre  Guatemala,  care  era, 
într-adevăr,  o  ţară  minunată.  în  acea 
vreme,  Guatemala  era  condusă  de  un 
guvern  socialist,  iar  protestele  împo¬ 
triva  reformelor  agrare  care  aveau  loc 
nu  erau  suprimate  şi  se  făceau  eforturi 
de  reducere  a  prăpastiei  dintre  săraci  şi 
bogaţi.  De  asemenea,  se  garanta  liber¬ 
tatea  de  exprimare.  Guevara  susţinea 
că  aceasta  este  „cea  mai  valoroasă  ţară 
din  America  Centrală”.  Şi  aici  a  întâl¬ 
nit  numeroşi  oameni,  printre  care  Hilda 
Gadea,  care  le-a  oferit  lui  Guevara  şi  camarazi¬ 
lor  săi  o  locuinţă.  Hilda  fusese  evacuată  de  către 
guvernul  militar  din  casa  din  Peru.  în  exil  citise 
multe  cărţi  scrise  de  Mao  Tse-Tung  şi  de  Marx, 
astfel  încât  s-a  îndrăgostit  pe  loc  de  ideile  revo¬ 
luţionare  ale  lui  Guevara.  Che  a  cunoscut  şi  mulţi 
refugiaţi  cubanezi.  în  acea  vreme,  Cuba  era  con- 


După  călătoria  sa,  către  Mexic 

Guevara  şi  granado  s-au  îndreptat 
spre  Venezuela,  peste  podişul  Anzilor. 

Din  întâmplare,  au  fost  martori  ta 
demonstraţii  ale  ţăranilor  din  Bolivia  şi 
Peru,  care  erau  suprimate  cu  violenţă  de 
către  autorităţi. 

în  acea  vreme,  democraţia  încă  nu 
prinsese  rădăcini  în  America  de  Sud,  iar 
majoritatea  ţărilor  erau  controlate  de 
câte  un  dictator.  Aceşti  dictatori  se  folo¬ 
seau  de  armata  naţională  pe  post  de 
miliţie  privată  pentru  a  suprima  opoziţia. 

Oprimaţi  şi  copleşiţi  de  o  fiscalitate  ridi¬ 
cată,  mulţi  sud-americani  trăiau  o  viaţă 
mizeră.  Când  protestau,  erau  reduşi  cu 
repeziciune  la  tăcere  de  către  armată, 
iar  dictatorii  îşi  înăspreau  atitudinea  faţă 
de  opoziţie.  în  plus,  nenumărate  ţări 
dezvoltate,  începând  cu  Statele  Unite, 
sprijineau  astfel  de  regimuri,  în  schim¬ 
bul  anumitor  privilegii  economice. 

Un  alt  motiv  de  înrăutăţire  a  acestor  condiţii  era 
faptul  că  oamenii  nu  aveau  nicio  formă  de  organi¬ 
zare  sau  o  ideologie  de  grup  care  să  îi  reunească 
în  sprijinul  unei  anumite  cauze,  ca  protest  împo¬ 
triva  guvernului.  Suferind  înfrângere  după  înfrân¬ 
gere,  oamenii  îşi  pierdeau  deseori  dorinţa  de  a  lupta. 


^  Batista.  A  fost  iniţial  preşedinte 
ales  al  Cubei,  însă  la  încheierea 
mandatului,  se  foloseşte  de  armată 
pentru  a  crea  o  revoltă  şi  se  auto- 
denumeşte  şef  al  statului. 


Omul-cheie 


HILDA  Şl  ALEIDA 


Guevara  a  avut  două  soţii,  cu  personalităţi  extrem 
de  diferite.  Cea  dintâi  soţie,  Hilda,  era  o  femeie 
serioasă.  Guevara  a  învăţat  de  la  ea  despre  mar¬ 
xism  şi  s-a  îndrăgostit  treptat-treptat  de  ea.  în 
ciuda  ameninţărilor,  Hilda  i-a  respins  numeroa¬ 
sele  cereri  în  căsătorie.  După  ce  a  acceptat  până 
la  urmă  propunerea,  s-au  căsătorit,  dar  se  pare 
că-şi  petreceau  timpul  mai  mult  adânciţi  în 
dezbateri  intelectuale  în  loc  să  se  concentreze 


^  Guevara  alături  de  cea  de-a  doua  soţie 
a  sa,  Aleida. 


pe  dragostea  dintre  ei„  Fiind  cu  vreo  câţiva  ani 
mai  tânăr  decât  Hilda,  se  spune  că  Guevara  era 
dependent  de  ea  într-o  mare  măsură. 

Hilda  era  o  soţie  ideală,  însă  cei  doi  au  fost 
în  curând  despărţiţi  când  Guevara  s-a  hotărât 
să  plece  în  Cuba.  Când  revoluţia  a  luat  sfârşit 
şi  s-au  reîntâlnit,  Che  începuse  deja  legătura 
cu  Aleida.  în  mai  1959  a  divorţat  de  Hilda  şi  s-a 
căsătorit  cu  Aleida  luna  următoare. 

Aleida  era  membru  în  trupele  de  gherilă; 
a  luptat  ca  adjutant  şi  urma  cu  sfinţenie, 
întotdeauna,  ordinele  comandantului  său. 
Se  cunosc  prea  puţine  detalii  despre  viaţa 
ei  personală.  Guevara  era  profund  îndră¬ 
gostit  de  ea  şi  erau  mai  tot  timpul  împre¬ 
ună.  Când  ieşea  din  casă  fără  Aleida,  se  plân¬ 
gea  mereu  că  se  simte  singur.  Toţi  oamenii 
puternici  au  o  latură  vulnerabilă,  iar  aven¬ 
turierul  Guevara  a  avut  o  slăbiciune  pentru 
ambele  femei. 


dusă  de  un  preşedinte  militar,  Batista.  Acesta  a 
ajuns  la  putere  printr-o  lovitură  de  stat,  a  distrus 
democraţia  şi  a  pretins  toate  bogăţiile  şi  resursele 
naţiunii.  Extrem  de  paranoic,  îşi  supraveghea  per¬ 
manent  cetăţenii,  ceea  ce  făcea  să  te  simţi  în  Cuba 
ca  într-o  închisoare. 

Dar  populaţia  nu  putea  accepta  astfel  de  schim¬ 
bări  fără  să  opună  rezistenţă.  Protestatarii  se  reu¬ 
neau  sub  conducerea  unor  lideri  tineri  şi  insti¬ 
gau  la  răzmeriţă  generală,  însă  nu  se  bucurau  de 
prea  mult  succes,  deşi  reuşeau  să  afecteze,  într-o 
oarecare  măsură,  bazele  armatei  naţionale.  Astfel 
de  relatări  l-au  şocat  pe  Guevara;  exista  oare 


Che  Guevara 


cineva  dispus  să  se 
sacrifice  de  bună-voie 
pentru  a  ajuta  popo¬ 
rul  cubanez?  S-a  sim¬ 
ţit  copleşit  de  dorinţa 
de  a  realiza  o  faptă  eroică  alături  de  cei  ce  încerca¬ 
seră  să  se  ridice  împotriva  guvernului  şi  să  atace 
bazele  armatei. 

..La  auzul  povestirilor  despre  aceşti  oameni, 
simt  cum  viaţa  mea  pare  incredibil  de  măruntă  şi 
lipsită  de  importanţă”,  scria  Guevara.  A  resimţit  o 
admiraţie  profundă  pentru  liderul  acestor  rebeli, 
Fidel  Castro,  pe  care  l-a  supranumit  ..Cowboy” 
chiar  dinainte  de  a-l  cunoaşte. 


i  Allen  Dulles,  directorul  CIA 
între  anii  1953  şi  1961.  A  avut 
legături  cu  diferite  corporaţii 
puternice  care  aveau  interese  în 
America  Centrală  şi  de  Sud  şi  a 
condus  mai  multe  comploturi  în 
zonă,  în  beneficiul  capitaliştilor 
americani. 


Castro 


CIA,  devenind  suspicioasă  cu  privire  la  avântul  luat 
de  mişcările  socialiste  din  Guatemala,  a  cerut  aju¬ 
torul  armatei  SUA.  Din  pricina  noilor  reforme  fun¬ 
ciare,  companiile  străine  care  deţineau  terenuri  în 
Guatemala  îşi  pierdeau  treptat  influenţa  şi  banii. 
După  revolta  civilă,  armata  care  preluase  contro¬ 
lul  asupra  ţării  a  anulat  acele  reforme  şi  a  pedepsit 
crunt  pe  oricine  a  încercat  să  protesteze.  ..Primăvara" 
Guatemalei  luase  sfârşit;  nu  mai  era  deloc  o  ţară  în 
care  să  poţi  trăi.  Guevara  şi  tovarăşii  săi  au  hotărât  să 
se  refugieze  în  Mexic,  prin  El  Salvador. 

Mexicul  era  oarecum  stabil  din  punct  de  vedere 
politic,  iar  capitala  sa,  Mexico  City,  era  cel  mai  mare 
oraş  din  America  Centrală  şi,  ca  atare,  locul  de  reu¬ 
nire  a  refugiaţilor  din  majoritatea  celorlalte  ţări 
latino-americane.  Ascultând  relatări  despre  revolu¬ 
ţia  mexicană,  realizată  de  indieni  şi  ţărani,  şi  citind 
materiale  scrise  de  Pancho  Villa,  un  adevărat  Robin 
Hood  mexican,  Guevara  a  devenit  din  ce  în  ce  mai 
anti-american.  ..De  ce  sunt  nevoiţi  sud-americanii 
să  ducă  o  viaţă  atât  de  îngrozitoare?  Deoarece  poli¬ 
ticienii  sunt  răi.  Motivul  pentru  care  astfel  de  dic¬ 
taturi  prosperă  este  faptul  că  beneficiază  de  sprijin 
extern  -  din  partea  Statelor  Unite.” 

S-a  întâlnit  cu  alţi  refugiaţi  cubanezi  şi  a  înţeles, 
treptat,  că  raţiunea  existenţei  sale  este  organizarea 
unei  revoluţii.  Există  în  special  un  episod  relevant  în 


►  Batista  ţine  un  discurs  în  faţa 
soldaţilor.  A  intrat  în  armată 
la  vârsta  de  20  de  ani  şi  a 
participat  la  3  lovituri  de  stat. 
conducând  două  dintre  ele. 


acest  sens.  în  timp  ce  lucra  într-un  spital  din  Mexico 
City,  a  îngrijit  o  femeie  în  vârstă  care  suferea  de  astm; 
aceasta  ar  fi  murit  fără  ajutorul  său  însă  el  a  ţinut-o 
de  mână,  spunându-i:  ..Bunico,  nu  ai  avut  parte  de  o 
viaţă  fericită,  doar  de  întâmplări  triste,  una  după  alta. 
Insă  nepoţii  tăi  nu  o  să  treacă  prin  acelaşi  lucru.  O  să 
fie  martorii  sfârşitului  acestor  vremuri  întunecate.  îţi 
promit”.  Cât  a  stat  în  Mexic,  Guevara  s-a  căsătorit  cu 
Hilda  şi  au  avut  o  fetiţă. 

Apoi,  tocmai  când  se  obişnuise  cu  noul  stil  de 
viaţă,  în  vara  anului  1955  a  avut  parte  de  cea 
mai  importantă  întâlnire  din  viaţa  sa:  întâlni¬ 
rea  cu  Fidel  Castro.  Pe  atunci  în  vârstă  de  29  de 


A  Pancho  Villa.  în  fruntea  unei 
mici  armate,  în  timpul  revoluţiei 


ani,  Castro  era  cu  2  ani  mai  mare  decât  Guevara 
şi  fusese  expatriat  din  Cuba  de  către  Batista,  şi 
aştepta  în  linişte  în  Mexic  ocazia  potrivită  pentru 
a  pune  la  cale  o  revoltă.  Cei  doi  au  stat  întreaga 
noapte  făcând  planuri  într-o  casă  conspirativă 
din  Mexico  City.  Guevara  a  simţit  o  admiraţie 
enormă  pentru  personalitatea  unică  a  lui  Castro  şi 
s-a  hotărât  că  îşi  dorea  să  joace  un  rol  în  această 


mexicane.  Aceasta  a  fost  numită 
şi  ..festivalul  gloanţelor”  dar, 
până  la  urmă,  mexicanii  au  reuşit 
să  îl  alunge  pe  dictator  şi  să-şi 
instaureze  propriul  guvern. 


revoltă. 

..Nu  poţi  crede  decât  că  acest  om  este  nebun, 
însă  nebunia  sa  este  practică  şi  realistă". 


▼  Castro  şi  Guevara.  S-au 
întâlnit  în  casa  unui  refugiat 
cubanez,  în  Mexico  City  şi  au 
stat  treji  toată  acea  noapte, 
punând  la  cale  revoluţia. 


li 


I  Viaţa  si  vremurile 


Răsturnarea  dictaturii 


Invazia  la  bordul  unui  singur  vas 

Pe  10  OCTOMBRIE  1955,  Castro  a  declarat  începu¬ 
tul  revoluţiei  cubaneze.  ..E  vremea  să  fim  liberi,  altfel 
vom  muri  cu  toţii,”  a  declarat  el,  în  timp  ce  cubane¬ 
zii  din  Mexic  erau  gata  să  pună  planul  în  aplicare, 
în  ianuarie  1956,  au  început  pregătirea  militară  în 
secret.  Au  învăţat  lupta  corp  la  corp,  karate,  alpinism, 
detalii  de  navigaţie  şi  să  tragă  cu  arma.  Totuşi,  zvonuri 
despre  această  pregătire  au  ajuns  la  urechile  regimu¬ 
lui  Batista,  astfel  încât  guvernul  mexican,  supus  unor 
ameninţări  serioase  din  partea  Cubei,  i-a  arestat  pe 
capii  mişcării,  inclusiv  pe  Castro.  Guevara  şi  Hilda  au 
fost  aruncaţi  şi  ei  în  închisoare.  Se  pare  însă  că  fratele 
mai  mic  al  lui  Castro,  Râul,  a  reuşit  să  nu  fie  capturat 
şi  l-a  rugat  pe  fostul  preşedinte  Lasalo  Cardenas  să 
facă  ceva  în  legătură  cu  această  situaţie,  iar  cubanezii 
au  fost  eliberaţi  la  scurtă  vreme  după  incident. 

în  cele  din  urmă,  Guevara  a  luat  sub  comanda 
sa  o  mică  trupă  de  revoluţionari.  Cubanezii  nu 
erau  foarte  încântaţi  să  primească  ordine  de  la 
un  străin,  însă  Castro  i-a  asigurat  că  totul  va  fi 
bine.  Pe  lângă  titlul  de  comandant,  Guevara  era  şi 
medicul  armatei. 

Porecla  „Che"  provine  tocmai  din  acea  vreme, 
pentru  că  Guevara  folosea  mult  acest  cuvânt,  ca 
un  tic  nervos,  însemnând  ..Hei"  într-un  dialect 
local  argentinian. 

Pe  25  noiembrie,  vasul  Bunicuţa,  la  bordul 
căreia  se  îmbarcaseră  liderii  revoluţionari,  a  por¬ 
nit  către  Cuba.  Ambarcaţiunea,  având  o  cap'acitate 
normală  de  20  de  persoane,  ducea  82  de  soldaţi 
în  această  expediţie.  Călătoria  nu  a  fost  una  dintre 
cele  mai  plăcute.  Vasul  vechi  fusese  recondiţionat 


i  VH 


►  Bunicuţa.  Castro 
a  cumpărat  vasul  pe 
o  nimica  toată,  după 
ce  fusese  aproape 
distrus  de  un  uragan  şi 
abandonat.  Era  într-o 
stare  jalnică,  motoarele 
abia  funcţionau  şi  se 
afla  deseori  în  pericol 
de  a  se  răsturna. 


- 


^  Lazaro  Cardenas  a  participat  la 
revoluţia  din  Mexic  având  gradul  de 
general.  în  calitate  de  preşedinte  al 
Mexicului,  a  luptat  pentru  reforma 
funciară  şi  pentru  îmbunătăţirea 
condiţiilor  de  muncă. 


tot  cu  materiale  învechite,  abia  putea  sta  pe  linia 
de  plutire  sub  greutatea  pasagerilor  şi  se  mişca 
cu  mare  dificultate.  Cu  siguranţă  că  o  furtună  i-ar 
fi  fost  fatală.  Pe  deasupra,  majoritatea  pasageri¬ 
lor  sufereau  de  rău  de  mare. 

Batista  primise  veşti  din  Mexic  despre  plecarea  lui 
Castro  spre  Cuba,  astfel  că  a  trimis  câteva  aeronave 
şi  vase  în  patrulare  şi  a  întărit  măsurile  de  securitate 
de-a  lungul  ţărmului.  Armata  americană  a  trimis,  de 
asemenea,  submarine  şi  alte  nave  în  sprijinul  Cubei. 
Un  uriaş  sistem  de  apărare  fusese  pus  la  punct 
împotriva  unui  singur  vas  care  venea  din  Mexic.  Deşi 
părea  imposibil,  Bunicuţa  a  ancorat  fără  incidente. 
Acest  lucru  a  fost  posibil,  deoarece  cubanezii  rămaşi 
în  Mexic  au  trimis  mesaje  în  Cuba,  anunţând  oame¬ 
nii  de  iminenţa  revoluţiei,  ceea  ce  a  provocat  rebe¬ 
liuni  în  masă  la  Havana  şi  Santiago  şi  a  dis¬ 
tras  atenţia  armatei  de  la  nava  lui  Castro. 
Bunicuţa  a  ancorat  în  Oriente,  pe  coasta 
de  sud  a  Cubei,  pe  2  decembrie  1956. 

Victoria  din  războiul  de  gherilă 

La  sosirea  în  Cuba,  armata  revolu¬ 
ţionară  şi-a  început  lupta  în  junglă. 
Refugiindu-se  în  zone  mai  muntoase  după 
ce  au  fost  urmăriţi  îndeaproape  de  spioni  şi 
agenţi  guvernamentali,  revoluţionarii  au  încercat, 
pentru  început,  să  supravieţuiască.  Mulţi  local¬ 
nici  i-au  primit  în  căminele  lor  pe  aceşti  soldaţi 
care,  în  ianuarie  1957,  şi-au  adunat  suficient  curaj 
să  atace  o  garnizoană  aflată  în  construcţie.  De- 
atunci  înainte,  sorţii  războiului  au  înclinat  când  de 
partea  rebelilor,  când  de  partea  guvernului. 

<  Marea  Caraibilor 


^  Sosirea  gherilelor 
în  Cuba.  Castro  este  al 
doilea  din  dreapta,  iar 
Guevara  al  doilea  din 
stânga. 


▼  Vedere  dinspre  străzi 
a  Sierrei  Maestra,  unde 
gherilele  au  săpat 
tranşee. 


Che  Guevara 


Datorită  faptelor  incredibile  de  eroism  de  pe 
câmpul  de  luptă,  Guevara  a  fost  rapid  acceptat 
ca  numărul  2,  după  Castro.  La  rândul  său,  acesta 
din  urmă  aduna  susţinători  pe  tot  teritoriul  ţării  şi 
în  curând  revoluţia  s-a  generalizat  la  nivel  naţio¬ 
nal.  Prin  urmare,  au  izbucnit  proteste  studenţeşti 
în  ţară,  muncitorii  încercau  să  saboteze  guvernul, 
iar  armata  a  fost  silită  să  facă  faţă  la  trei  revolte 
din  interior.  în  noiembrie,  Havana  a  fost  copleşită 
de  atentate  teroriste  cu  bombe,  la  scară  largă, 
în  aprilie  1958,  întreaga  ţară  a  intrat  în  grevă. 
Realizând  faptul  că  nu  se  va  putea  menţine  la 
putere  atâta  timp  cât  rebelii  erau  în  viaţă,  Batista 
a  lansat  un  atac  dezlănţuit  în  toate  zonele  mun¬ 
toase.  Atacul  a  fost  nemilos  şi  a  durat  trei  luni, 
timp  în  care  Castro  se  resemnase  cu  gândul  mor¬ 
ţii.  Remarcabil,  totuşi,  gherilele  au  fost  victori¬ 
oase,  în  cele  din  urmă.  Forţele  guvernamentale  au 
înregistrat  2000  de  răniţi,  spre  deosebire  de  cei  50 
în  rândul  rebelilor.  în  plus,  aproape  600  de  ţărani 
i-au  ajutat  pe  rebeli  în  lupta  împotriva  guvernului. 
Forţele  revoluţionare  au  reuşit  să  sustragă  tancuri 
şi  alte  arme  pentru  cauză. 

La  finele  lunii  august,  Guevara,  aflat  în  frun¬ 
tea  diviziei  sale,  şi-a  croit  drum  spre  inima  Cubei. 
Parcurgând  munţii  şi  suportând  atacuri  repetate  din 
partea  forţelor  guvernamentale,  armata  lui  Guevara 
a  devenit  din  ce  în  ce  mai  puternică,  bucurându-se 
şi  de  sprijinul  localnicilor,  care  îi  ajutau  cu  provizii  şi 
oameni.  Respingând  atacurile  inamice,  grupul  a  reu¬ 
şit  să  ajungă  până  în  regiunea  Las  Villas  pe  data  de  1 5 
octombrie,  unde  şi-au  făcut  tabără  temporară.  Astfel, 
atât  Castro  cât  şi  Guevara  erau  baricadaţi  în  interiorul 
teritoriului  cubanez. 

în  noiembrie,  guvernul  Batista  a  organizat  ale¬ 
geri  naţionale,  pentru  a  arăta  lumii  întregi  că  popula¬ 


ţia  încă  îl  dorea  pe  Batista  la  putere.  în  ciuda  presiu¬ 
nile  exercitate  de  armată  asupra  populaţiei,  rezultatul 
alegerilor  a  fost  de  numai  30%  în  favoarea  dictatoru¬ 
lui  şi  a  reuşit  să  dovedească  exact  contrariul:  oamenii 
doreau  să  scape  de  Batista.  în  urma  alegerilor,  sorţii 
războiului  au  înclinat  treptat,  din  ce  în  e  mai  mult,  în 
favoarea  revoluţionarilor.  Forţele  guvernamentale  au 
reuşit  să  câştige  câteva  bătălii  datorită  armamentu¬ 
lui  superior,  însă  armata  lui  Castro,  cu  sprijinul  local¬ 
nicilor,  le-a  îngreunat  considerabil  misiunea,  între¬ 
rupând  transportul  feroviar  pe  teritoriul  ţării,  dis¬ 
trugând  rutele  de  aprovizionare  ale  armatei.  Apoi,  în 
decembrie,  revoluţia  a  intrat  în  ultima  fază.  Printr-un 
atac  de  anvergură,  armata  lui  Guevara  a  preluat  con¬ 
trolul  asupra  întregii  regiuni  Las  Villas,  începând  cu 
oraşul  Fomento,  în  doar  10  zile.  în  capitala  provinciei, 
Santa  Clara,  au  ucis  peste  5.000  de  inamici. 

Capitala,  Havana,  rezista  la  limită.  Pe  31  decem¬ 
brie,  dictatorul  Batista  a  plecat  de  pe  aeroportul 
din  Havana  în  exil,  în  Statele  Unite.  Acest  moment 
a  marcat  victoria  gherilei  şi  a  fost  sărbătorit 
printr-un  discurs  victorios  al  lui  Guevara  în  faţa 
trupelor  sale.  După  3  ani  de  război  încrâncenat, 
revoluţia  cubaneză  ajungea  la  final. 


Vcn faina  diferită 


DOCTORUL  ARE  UN  REGIM  PROST 


„Unul  dintre  lucrurile  cele  mai  de  preţ  pe  care  un 
soldat  trebuie  să  le  aibă  cu  el  este  tutunul.  Acesta 
ajunge  să  fie  cel  mai  bun  prieten  al  unui  soldat 
singuratic  atunci  când  are  câteva  clipe  de  odihnă" 
declara  Guevara  în  cartea  scrisă  de  el. 

Deşi  suferea  de  astm,  Guevara  era  un  fumător 
înrăit.  A  început  să  fumeze  foarte  mult  după  sosi¬ 
rea  în  Cuba,  ca  metodă  eficientă  de  alungare  a 
ţânţarilor.  Până  să  prindă  de  veste,  acest„rău  nece¬ 
sar"  s-a  transformat  în  dependenţă.  Fuma  întot¬ 
deauna  trabucuri  cubaneze,  care  i-au  devenit  ulte¬ 
rior  un  semn  distinctiv.  însă  tutunul  nu  făcea  deloc 
bine  plămânilor  săi  deja  suferinzi. 

La  scurt  timp  după  sfârşitul  revoluţiei,  a  fost 


internat  în  spital  din  pricina  unor  probleme 
la  plămâni  şi  medicii  i-au  descoperit  o 
tumoare  de  proporţii  în  plămânul  drept. 

îngrijorat  de  starea  de  sănătate  a  lui  Gue¬ 
vara,  Castro  i-a  pus  la  dispoziţie  o  vilă  pe 
malul  mării,  pentru  a-şi  petrece  convales¬ 
cenţa.  însă  Guevara  a  refuzat  să  cedeze  în 
faţa  bolii  şi  nu  avea  nicio  intenţie  să  se  odih¬ 
nească.  S-a  plâns  că  vila  era  prea  luxoasă  şi 
a  reînceput  să  fumeze,  ignorând  sfaturile 
a  trei  medici.  Până  la  urmă,  după  o  ceartă 
încinsă  cu  aceştia,  i  s-a  permis  să  fumeze  un 
trabuc  pe  zi.  Deşi  el  însuşi  era  medic,  nu  a 
acordat  niciodată  atenţie  propriului  trup. 


$ 


A  Guevara  fumând  cu  satisfacţie  o  havană. 

Viata  si  vremurile 

#  #  fii 


Conflicte  în  cadrul  noului  guvern 


Scena  mondială 


Bucuroşi  peste  măsură  de  libertatea  abia 
regăsită  după  ani  de  dictatură,  cubanezii  au  înce¬ 
put  treptat  să  îşi  instaureze  noul  guvern.  Noul  pre¬ 
şedinte  era  un  politician  moderat,  Manuel  Urrutia, 
iar  Milo  Cardona,  alt  moderat,  a  fost  numit  prim 
ministru.  Iniţial,  Castro  trebuia  să  devină  preşedinte 
dar,  pentru  a  nu  înrăutăţi  relaţiile  cu  Statele  Unite, 
a  decis  să  numească  politicieni  moderaţi  şi  susţi¬ 
nători  de-ai  lui  Batista  pentru  portofolii  importante 
în  guvern. 

Pe  de  altă  parte,  îşi  trata  camarazii  din  gherilă  cu 
extremă  răceală,  acordându-le  posturi  foarte  puţin 
semnificative  în  noul  guvern.  Considera  că  erau 
simpli  soldaţi,  prea  puţin  pricepuţi  la  politică,  iar 
mulţi  dintre  ei  erau  ţărani  la  origine  şi  aveau  vederi 
politice  radicale,  de  stânga.  Deşi  el  însuşi  comunist, 
Castro  încerca  să  evite  o  revoluţie  socială  bruscă  şi 
se  străduia  să  se  asigure  că  aceştia  nu  făceau  parte 
din  noul  guvern.  Nici  Guevara  nu  a  făcut  excepţie: 
deşi  se  bucura  de  un  respect  enorm  datorită  activi¬ 
tăţii  sale  revoluţionare,  ulterior  a  fost  lăsat  complet 
în  afara  peisajului  politic. 

Bineînţeles,  membri  gherilei  au  obiectat  cu  tărie. 
Nu  vedeau  deloc  cu  ochi  buni  faptul  că  modera¬ 
ţii,  care  nu  realizaseră  mai  nimic  în  timpul  revo¬ 
luţiei,  primeau  posturi  atât  de  importante.  Atunci 
Guevara  le-a  exprimat  în  public  nemulţumirile  în 
cadrul  interviurilor  cu  jurnaliştii  şi  în  discursuri 
către  popor,  ceea  ce  a  contribuit,  desigur,  la  naş¬ 
terea  controverselor.  Deşi  nu  avea  portofoliu  în 
guvern,  Guevara  era  ..chipul”  revoluţiei  şi  o  figură 
deja  legendară,  recunoscută  de  presă,  iar  influ¬ 
enţa  sa  era  puternică.  în  ciuda  eforturilor  de  medi¬ 
ere  ale  lui  Castro,  tensiunile  dintre  gherilă  şi  mode¬ 
raţi  s-au  acutizat. 


Jl 


Mi 


►  Guevara,  ministru 
al  industriei, 
inspectează  fabricile 
şi  uneori  munceşte  şi 
el  alături  de  ceilalţi. 


în  urma  acestora,  primul  ministru  Cardona  s-a 
implicat  într-un  conflict  între  cele  două  părţi  şi 
a  fost  silit  să  îşi  dea  demisia  în  februarie,  1959. 
Castro  şi-a  asumat  imediat  acest  post,  i-a  ascul¬ 
tat  cu  atenţie  pe  Guevara  şi  susţinătorii  acestuia, 
a  redus  nivelul  chiriilor,  cheltuielilor  cu  utilităţile 
publice,  transportului  şi  asistenţei  medicale.  De 
asemenea,  a  confiscat  terenuri  de  la  cei  bogaţi 
şi  le-a  dat  săracilor  şi  a  pus  în  aplicare  o  serie 
întreagă  de  reforme  de  extremă  stânga.  Şi  totuşi, 
Guevara  nu  era  pe  deplin  mulţumit:  considera  că 
ideal  ar  fi  un  guvern  în  întregime  comunist  şi  era 
profund  nemulţumit  de  faptul  că  acelor  corpora¬ 
ţii  americane  răspândite  în  peisajul  cubanez  li  se 
permitea  în  continuare  să  facă  afaceri. 


▼  Guevara  în  timpul 
unei  întâlniri  cu  Nacer, 
preşedintele  Egiptului. 


America  devine  inamicul 


în  luna  iunie  a  aceluiaşi  an,  Castro  i-a  desemnat  o 
misiune  lui  Guevara.  l-a  cerut  să  fie  şeful  unei  dele¬ 
gaţii  în  străinătate  care  să  arate  lumii  întregi  situa¬ 
ţia  din  Cuba.  Guevara  tocmai  divorţase  de  Hilda  şi  se 
căsătorise  cu  o  camaradă  din  gherilă,  Aleida  March, 
astfel  că  era  preocupat  de  problemele  sale  personale, 
însă  s-a  bucurat  de  ocazia  de  a 
avea  o  anumită  măsură  de  putere 
politică,  a  acceptat  misiunea  şi  a 
început  călătoria  în  străinătate. 
Avea  31  de  ani  pe-atunci. 

Călătoria  a  durat  trei  luni,  în 
timpul  căreia  a  călătorit  în  special 
prin  ţări  ale  lumii  a  treia  din  Africa 
şi  Asia.  Se  poate  deduce,  din  refu¬ 
zul  de  a  vizita  atât  Statele  Unite, 
cât  şi  Rusia,  că  se  încerca  menţi¬ 
nerea  unei  poziţii  de  neutralitate 
a  Cubei,  pe  o  scenă  politică  din  ce 
în  ce  mai  clar  polarizată  între  cele 
două  părţi. 

Stilul  personal  al  lui  Guevara 
s-a  făcut  simţit  şi  în  diploma¬ 
ţie,  făcând  declaraţii  îndrăzneţe 
sau  realizând  acţiuni  care  dese- 


^  Urrutia,  preşedintele  ales  după  revoluţia 
cubaneză.  Ţintă  a  criticilor  acerbe  din 
partea  lui  Guevara  şi  a  celorlalţi  radicali, 
se  lasă  prins  în  curând  într-un  conflict  cu 
Fidel  Castro. 


►  Guevara,  guvernator 
al  Băncii  Naţionale 
Cubaneze.  Deşi  având 
cu  totul  alt  fel  de  muncă 
acum,  arată  în  continuare 
ca  un  luptător  de  gherilă. 


ori  ajungeau  pe  prima  pagină  a  ziarelor  de  fiecare 
dată  când  se  întâlnea  cu  politicieni  de  rang  înalt 
în  ţările  vizitate.  A  comentat  defavorabil  reformele 
agrare  ale  preşedintelui  Nacer  în  Egipt,  conside- 
rându-le  insuficiente,  şi  a  depus  flori  la  memo¬ 
rialul  lui  Gandhi  în  India.  A  vizitat  Japonia  în  plin 
avânt  economic  al  acesteia,  dar  a  criticat  aspru 
ţara  din  pricina  alianţei  vizibile  cu  Statele  Unite. 
Totodată,  a  vizitat  muntele  Fuji,  a  urmărit  un  tur¬ 
neu  de  sumo  şi  a  adus  omagiu  victimelor  bombar¬ 
damentului  nuclear  de  la  Hiroshima. 


Vfegiittni  diferită 


CANDIDATUL  SOMNOROS 


în  noiembrie  1959,  Guevara  a  devenit  guver¬ 
nator  al  băncii  naţionale,  un  eveniment  consi¬ 
derat  senzaţional  de  multă  lume.  Ambasado¬ 
rul  cubanez  în  Statele  Unite  i-a  cerut  lui  Castro 
să  îşi  revizuiască  decizia  imediat,  iar  angaja¬ 
ţii  băncii  au  protestat  la  aflarea  veştii.  Până 
şi  tatăl  lui  Guevara  a  declarat:  „De  câte  ori  un 
Guevara  se  apucă  de  afaceri,  dă  greş",  expri- 
mându-şi  dubiile  la  adresa  numirii  fiului  său 
pe  acel  post.  Opinia  generală  era  că  Guevara 
nu  era  potrivit  pentru  acest  gen  de  muncă.  La 
finele  mandatului,  el  însuşi  a  recunoscut  că 
lupta  de  gherilă  fusese  mult  mai  interesantă 
şi  că  nu  avea  habar  de  finanţe.  Şi-atunci,  cum 
de  a  fost  totuşi  ales  pe  acest  post? 


Cum  s-au  petrecut  lucrurile  ne  spune  o  altă 
povestire  interesantă.  La  şedinţa  de  alegere 
a  următorului  guvernator  al  băncii  naţionale, 
preşedintele  le-a  cerut  tuturor  celor  interesaţi 
să  ridice  mâna.  în  acel  moment,  Guevara  era 
pe  punctul  de  a  adormi  şi  a  ridicat  inconştient 
mâna.  Nu  a  existat  nicio  contra-candidatură, 
astfel  încât  a  fost  confirmat  pe  loc.  Această 
poveste  e  doar  un  zvon,  însă  pare  a  fi  genul 
de  întâmplare  specifică  lui  Che. 

în  timpul  mandatului  ca  guvernator  al  băn¬ 
cii  naţionale,  şi-a  petrecut  un  timp  îndelungat 
studiind  finanţe  şi  ocupându-se  cu  proble¬ 
mele  ridicate  de  naţionalizare  şi  de  emiterea 
unei  noi  monede. 


întors  acasă,  Castro  a  fost  implicat  într-o  situ¬ 
aţie  conflictuală.  începuse  bătălia  între  facţiu¬ 
nea  pro-americană  de  dreapta  şi  cea  pro-comu- 
nistă,  de  stânga.  Urrutia  şi  alţi  politicieni  de 
dreapta  îl  vânau  pe  Castro  şi  încercau  să  îl  deter¬ 
mine  să  demisioneze,  însă  Castro  şi  susţinătorii 
săi  au  ripostat  prin  organizarea  unei  greve  gene¬ 
rale,  ceea  ce  a  condus  la  demisia  lui  Urrutia.  Acest 
moment  a  reprezentat  o  victorie  foarte  importantă 
pentru  Castro,  fără  a  fi  totuşi  o  situaţie  la  care  el 
să  fi  aspirat,  pentru  că  de  atunci,  Cuba  a  început 
să  aibă  o  imagine  extrem  de  comunistă. 

După  cum  prevăzuse,  ţările  înconjurătoare  au 
început  să  îşi  exprime  nemulţumirea  la  adresa 
evenimentelor  recente.  State  puternic  anti-comu- 
niste,  cum  ar  fi  Republica  Dominicană  sau  Statele 
Unite  nu  s-au  rezumat  ta  critici;  au  început  să 
comploteze  la  răsturnarea  guvernului  Castro. 
Ca  urmare,  numeroase  incidente  periculoase  au 
aveau  loc  frecvente  în  Cuba.  S-a  interceptat  un 
avion  care  transporta  arme  importate  în  secret  de 
Cuba.  Cubanezii  de  dreapta  au  revenit  în  ţară  din 
Miami  pentru  a  declanşa  explozii  în  Havana  etc. 

în  octombrie  1959,  Castro  l-a  inclus  pe  Guevara 
în  propriul  cabinet,  pe  post  de  consilier  pe  ast¬ 
fel  de  probleme.  Până  în  acel  moment,  Castro  se 
arătase  îngrijorat  în  privinţa  vederilor  de  extremă 
stânga  ale  lui  Guevara,  însă  acum  când  Cuba  îşi 


făcea  apariţia  pe  scena  politică  drept  stat  comu¬ 
nist,  nu  mai  avea  nici  un  motiv  să  nu  îl  implice  în 
deciziile  politice.  A  fost  numit  ministru  al  indus¬ 
triei  şi  a  propus  mai  multe  reforme  pentru  a  ajuta 
la  creşterea  productivităţii  pe  tot  parcursul  ţării. 

în  noiembrie,  a  fost  numit  guvernator  al  Băncii 
Naţionale  Cubaneze.  Ca  urmare,  Cuba  a  pri¬ 
mit  critici  severe  pentru  implicarea  lui  Guevara 
în  astfel  de  operaţiuni  de  nivel  înalt,  iar  relaţi¬ 
ile  cu  America  s-au  deteriorat  cu  repeziciune. 
Apoi,  în  iulie  1960,  Statele  Unite  au  pus  embargo 
pe  importul  de  zahăr  din  Cuba.  Ţara  nu  avea  alte 
mijloace  de  a  procura  valută,  astfel  încât  acest 
incident  a  reprezentat  o  criză  naţională  majoră, 
începuse,  în  sfârşit,  seria  sancţiunilor  americane 
la  adresa  Cubei. 


Ţărani  la  tăiatul  trestiei  de 
zahăr.  Singura  modalitate  prin 
care  Cuba  putea  obţine  valută 
era  exportul  de  zahăr,  iar  cea 
mai  mare  parte  a  acestuia  avea 
ca  beneficiar  Statele  Unite. 


I  Viaţa  şi  vremurile 


Criza  nucleară 

Complotul  CIA 

In  luna  octombrie  i%o,  între  Statele  Unite  şi 
Cuba  a  încetat  orice  activitate  comercială.  Cuba 
a  ripostat  confiscând  toate  fabricile,  minele,  fer¬ 
mele  şi  alte  active  deţinute  de  companii  ameri¬ 
cane,  ceea  ce  a  reprezentat,  nici  mai  mult  nici  mai 
puţin  decât  o  adevărată  declaraţie  de  război.  în 
toiul  acestor  tensiuni,  Guevara  a  participat  la  con¬ 
venţia  ţărilor  socialiste  în  calitate  de  şef  al  dele¬ 
gaţiei  economice  cubaneze.  Nu  putea  organiza  o 
contraofensivă  la  adresa  Statelor  Unite  fără  aju¬ 
torul  câtorva  state  est-europene.  Cuba,  până  nu 
demult  atât  de  mândră  de  tânăra  sa  libertate  şi 
independenţă,  înclina  acum  în  mod  inevitabil  de 
partea  Uniunii  Sovietice.  Hruşciov,  preşedintele 
URSS  de  atunci,  l-a  primit  pe  Guevara  la  Moscova 
cu  braţele  deschise. 

în  timpul  Războiului  Rece,  atât  Statele  Unite  cât 
şi  Uniunea  Sovietică  au  încercat  amplasarea  unor 
baterii  de  lansare  a  rachetelor  în  locaţii  strate¬ 
gice  pe  glob,  pentru  a-şi  ataca  inamicul  în  caz  de 
necesitate.  Statele  Unite  au  amplasat  o  bază  mili¬ 
tară  de  rachete  în  Turcia,  ceea  ce  i-a  înspăimântat 
pe  sovietici.  însă  acum  situaţia  era  diferită,  odată 
ce  Cuba  îşi  definise  poziţia  şi  se  alăturase  grupu¬ 
lui  statelor  comuniste.  Cuba  se  afla  chiar  lângă 
Statele  Unite;  până  şi  rachetele  cu  rază  mică  de 
acţiune  puteau  să  ajungă  la  Washington  DC  din 
Cuba.  Astfel,  URSS  a  acordat  Cubei  o  impor¬ 
tanţă  strategică  deosebită.  Hruşciov  a  avut  o  dis¬ 


cuţie  cu  Guevara  pe  marginea  revo¬ 
luţiei  ruseşti  şi  a  încheiat  întrunirea 
declarând:  ..Orice  îşi  va  dori  Cuba,  va 
primi." 

Următoarea  vizită  a  lui  Guevara  a 
avut  loc  în  China.  Mao  Tse-Tung  a  pro¬ 
mis  Cubei  multe  împrumuturi  fără 
dobândă.  Numeroase  alte  ţări  comu¬ 
niste  s-au  oferit  să  importe  zahăr  din  Cuba  pentru 
a-i  creşte  valoarea  pe  piaţă  şi  au  oferit  sprijin  prin 
orice  alte  mijloace  naţiunii  insulare.  Ca  urmare, 
mergând  pe  exemplul  Statelor  Unite,  multe  alte 
ţări  latino-americane  au  întrerupt  legăturile  cu 
statul  cubanez,  conducând  la  sporirea  tensiunii  în 


Susţinători  de-ai  lui  Batista 
refugiaţi  în  Statele  Unite  protestează 
împotriva  lui  Castro.  Mass-media 
a  simpatizat  cu  ei,  iar  când  Castro 
a  început  să  desfăşoare  activităţi 
cu  un  caracter  pronunţat  comunist, 
opinia  publică  americană  a  devenit 
puternic  anti-cubaneză. 


zona  Caraibelor. 

în  februarie,  Guevara  a  fost  desemnat  în  frun¬ 
tea  noului  minister  al  industriei  şi  a  continuat  de 
unde  rămăsese,  încercând  să  răspândească  mai 
departe  industrializarea  şi  să  obţină  salarii  mai 
mari  pentru  muncitori. 

în  aprilie,  Statele  Unite  au  început  să  întoarcă 
armele  către  Cuba.  însă  deocamdată  s-au  limi¬ 
tat  la  provocarea  unor  revolte  interne  sau  a 
altor  manifestări  sociale.  în  fapt,  Statele  Unite 
puneau  arme  la  dispoziţia  partizanilor  lui  Batista 
din  Miami,  îi  trimiteau  în  Cuba  şi  sperau  să  aibă 
noroc.  Era  cât  se  poate  de  clar  faptul  că  CIA  se 
afla  în  spatele  acestor  operaţiuni.  în  dimineaţa 
zilei  de  16  aprilie,  un  bombardier  american  a 


^  Un  vehicul  aruncat  în  aer  de  o 
bombă.  Bombardierele  decolau  de 
pe  aeroportul  militar  din  Florida, 
însă  guvernul  SUA  a  negat  cu 
insistenţă  implicarea  sa,  susţinând 
că  bombardamentele  erau  efectuate 
de  cubanezi  expatriaţi. 


Che  Guevara 


I 


CĂLĂTORII  tN  TIMP 


EFECTUL  DE  DOMINO 


„Efectul  de  domino"  este  un  termen  inventat  în  timpul 
dezvoltării  explozive  a  comunismului.  Aşa  cum  o  piesă 
de  domino  duce  la  căderea  alteia,  tot  astfel  o  ţară  comu¬ 
nistă  a  declanşat  o  revoluţie  comunistă  în  statul  sau  sta¬ 
tele  vecine  cu  care  întreţinea  legături  politice  strânse. 
Acest  fenomen  a  înspăimântat  ţările  capitaliste  în  mare 
măsură. 

De  ce  a  devenit  comunismul  atât  de  puternic  în 
această  epocă?  Motivul  îl  constituie  Uniunea  sovietică, 
în  1917,  după  revoluţia  din  Rusia,  Uniunea  Sovietică  a 


devenit  primul  stat  comunist,  iar  restul  lumii  îl  privea  cu 
suspiciune.  Apoi,  după  victoria  sovietică  asupra  Germa¬ 
niei  din  timpul  cel  de-al  Doilea  Război  Mondial,  urmată 
de  industrializarea  accelerată  a  ţării  urmând  planul  cin¬ 
cinal,  expediţiile  spaţiale  reuşite  şi  războaiele  de  ghe¬ 
rilă  din  Vietnam  şi  Cuba,  sprijinul  la  adresa  comunismu¬ 
lui  a  înflorit  în  întreaga  lume.  Era  la  modă  printre  cei  cu 
vederi  progresiste  să  devină  comunişti,  iar  celor  care 
refuzau,  li  se  spunea  să  „urce  la  bord  atâta  timp  cât  mai 
puteau". 


ŢĂRILE  AFECTATE  DE  EFECTUL  DE  DOMINO  | 

1945  Declaraţia  oe  independentă 

a  Vietnamului  şi  instituirea 

REGIMULUI  COMUNIST  ÎN  NORD  | 

1959 

Revoluţia  din  Cuba 

1961 

Demisia  lui  Urrutia,  Cuba  renaşte 

CA  STAT  COMUNIST 

1974 

Jamaica  se  orientează  spre 
stânga  (influenţa  Cubei) 

1975 

Laos  devine  un  stat  comunist 

(INFLUENŢA  VIETNAMEZĂ) 

1976 

Reunificarea  Vietnamului 

1979 

Cambodgia  şi  Granada  devin 

STATE  COMUNISTE  | 

1979 

Nicaragua  devine  un  stat 

COMUNIST  (INFLUENŢA  CuBEl)  | 

decolat  de  pe  aeroportul  militar  din  Miami  şi  a 
bombardat  mai  multe  baze  militare  din  Cuba. 

Castro  l-a  reinvestit  imediat  pe  Guevara  în  func¬ 
ţia  de  comandant  militar,  responsabil  cu  întări¬ 
rea  armatei  pe  partea  de  vest  a  insulei,  aceasta 
fiind  latura  cea  mai  apropiată  de  Miami.  Acesta 
a  înjghebat  rapid  o  armată  formată  din  oameni 
obişnuiţi.  în  toiul  nopţii,  inamicul  a  invadat  plaja; 
sosiseră  aproximativ  5.000  de  cubanezi  aflaţi  în 
exil.  Au  acostat  în  bărci  pneumatice,  mânuind 
arme  americane.  însă  riposta  armatei  lui  Guevara 
a  fost  promptă  şi  a  ţinut  piept  invaziei.  Imediat 
după  aceea,  armata  lui  Castro  a  reuşit  să  ajungă 
în  regiune;  invazia  a  eşuat  la  numai  două  zile  de 
la  iniţierea  sa,  iar  guvernul  cubanez  s-a  declarat 
victorios. 


Prinsă  la  mijloc  între  superputeri 

însă  guvernul  american  şi  CIA  nu  au  renunţat,  tri¬ 
miţând  agenţi  în  Cuba  pentru  a  destabiliza  ţara.  în 
mai  1962,  comandanţii  militari  sovietici  au  luat  o 
decizie  de  o  importanţă  uriaşă:  au  hotărât  trimite¬ 
rea  de  proiectile  sovietice  în  Cuba.  Castro  i-a  invitat 
pe  Guevara  şi  pe  alţi  3  consilieri  importanţi  pentru 
a  dezbate  problema,  însă  au  fost  cu  toţii  de  acord 
în  privinţa  aducerii  de  arme  URSS  pe  teritoriul 
cubanez.  Ulterior,  Castro  a  precizat  că  s-a  împo¬ 
trivit  ideii,  însă  tensiunea  ajunsese  deja  la  vârf  şi 
era  imposibil  de  prevăzut  următoarea  mişcare. 

în  august,  avioanele  de  spionaj  americane  au 
descoperit  o  bază  de  rachete  în  Cuba.  în  sep¬ 
tembrie,  a  sosit  vasul  care  aducea  rachetele, 
înspăimântate  de  aceste  evenimente  recente, 
Statele  Unite  au  început  să  planifice  o  invazie  pe 
scară  largă  a  Cubei. 


►  Proiectile  la  bordul  unei  nave  sovietice  cu  destinaţia 
Cuba.  Sovieticii  se  pregăteau  pentru  un  război  nuclear 
de  amploare  împotriva  Statelor  Unite,  iar  Cuba  era 
locaţia  perfectă  de  lansare  a  rachetelor  către  America. 


Pe  22  octombrie,  preşedintele  Kennedy  a  lansat 
o  blocadă  navală,  declanşând  astfel  criza  cuba¬ 
neză.  Toţi  soldaţii  de  pe  insulă  au  fost  informaţi  în 
privinţa  situaţiei,  iar  lui  Guevara  i  s-a  cerut  iarăşi 
să  îşi  reia  postul  de  comandant  militar.  Armata  a 
transportat  arme  şi  muniţie  în  munţi,  ca  prepara¬ 
tive  pentru  război. 

Avea  Guevara  vreo  şansă  reală  de  succes  în  faţa 
puterii  militare  americane?  Nu  vom  şti  niciodată 
răspunsul  la  această  întrebare,  deşi  Guevara  şi 
Castro  erau  pregătiţi  pentru  un  război  total.  Pe  de 
altă  parte,  nici  poziţia  Americii  nu  era  una  de  invi¬ 
diat:  din  punct  de  vedere  militar  era  net  superi¬ 
oară,  însă  Cuba  avea  relaţii  puternice  cu  URSS.  în 
cazul  în  care  izbucnea  războiul  împotriva  Cubei, 
avea  acesta  să  escaleze  într-un  război  nuclear 
extins  cu  Uniunea  Sovietică? 

Până  la  urmă,  criza  a  fost  soluţionată  pe  cale 
diplomatică,  iar  Statele  Unite  şi-au  anulat  planu¬ 
rile  de  invazie  a  Cubei.  în  schimb,  URSS  au  fost 
de-acord  să  îşi  retragă  rachetele  de  pe  teritoriul 
statului  insular.  Reuşind  să  evite  războiul  la  limită, 
Cuba  şi-a  reluat  activitatea  de  refacere  a  guvernu¬ 
lui.  Deşi  criza  luase  sfârşit,  ţara  era  la  fel  de  izo¬ 
lată  de  naţiunile  vecine  ca  si  înainte. 


A  Armata  americană  în  timpul 
invaziei  din  Granada  din  1983, 
cu  scopul  răsturnării  regimului 
comunist.  Granada  alesese  calea 
comunismului  sub  influenţa 
Cubei. 


▼  Expatriaţi  cubanezi  arestaţi. 
Planul  iniţial  al  lui  Castro  şi  Guevara 
de  a  debarca  în  Cuba  eşuează  atunci 
când  sunt  arestaţi. 


Viata  si  vremurile 


America  de  Sud  este 
cuprinsă  de  entuziasm 


Dispariţia  de  după  discursul 

în  fata  Naţiunilor  Unite 

>  > 

In  DECEMBRIE  i%4,  a  avut  loc  un  eveniment  incre¬ 
dibil:  Che  Guevara  şi-a  făcut  apariţia  la  New  York 
City.  Deşi  criza  rachetelor  cubaneze  fusese  evi¬ 
tată,  Cuba  încă  nu  întreţinea  relaţii  oficiale  cu 
Statele  Unite. 

A  mers  la  New  York  pentru  a  participa  la  Conferinţa 
Naţiunilor  Unite  ca  delegat  din  partea  Cubei.  A  vor¬ 
bit  cu  entuziasm  despre  revoluţia  cubaneză,  des¬ 
pre  intervenţia  CIA  şi  despre  exploatarea  americană 
a  ţărilor  din  America  Latină.  Delegatul  american  a 
părăsit  sala,  furios.  Guevara  a  fost  în  mod  clar  încân¬ 
tat  de  ocazia  de  a-şi  admonesta  cel  mai  mare  duş¬ 
man  chiar  pe  teritoriu  american,  sub  ochii  delegaţilor 
din  întreaga  lume.  Guevara  a  fost  aclamat  de  comu¬ 
nişti  şi  anti-americani,  însă  nemulţumirea  sa  nu  se 
limita  la  Statele  Unite. 

în  ianuarie  1965,  a  plecat  într-o  nouă  călătorie  în 
străinătate,  trecând  prin  Ghana,  Guineea  şi  Cairo, 
unde  a  făcut  o  declaraţie  extrem  de  controversată. 
A  criticat  aspru  URSS,  o  ţară  comunistă  care  se 
presupunea  a  fi  cel  mai  important  aliat  al  Cubei. 
..Din  nefericire,  singura  concluzie  pe  care  o  pot 
trage  este  că  o  anumită  ţară  comunistă  a  devenit 
între  timp  pur  şi  simplu  imperialistă.”  ..Ar  trebui  să 
primim  arme  pe  gratis.”  îşi  exprima  astfel  nemul¬ 
ţumirea  la  adresa  modului  în  care  Rusia  se  folosea 
de  puterea  sa  militară  pentru  a  controla  alte  state 
comuniste  mai  mici.  Critica  a  constituit  un  adevă¬ 
rat  şoc  pentru  URSS,  care  până  atunci  îi  asigurase 
un  ajutor  semnificativ  Cubei.  Liderii  sovietici  s-au 
gândit  că  ar  fi  bine  să  nu  dea  naştere  la  contro¬ 
verse  sub  ochii  delegaţilor  din  întreaga  lume.  Pe  de 
altă  parte,  liderii  cubanezi  se  simţeau  şi  mai  jigniţi 
decât  sovieticii,  astfel  încât  au  avut  grijă  să  speci¬ 
fice  clar  faptul  că  declaraţia  lui  Guevara  nu  repre¬ 
zenta  opiniile  tuturor  cubanezilor.  Castro  era  şi  el 


deranjat  de  tendinţele  imperialiste  ale  URSS  însă, 
în  calitatea  sa  de  şef  al  statului,  a  decis  că  tăce¬ 
rea  e  cea  mai  bună  alegere.  Privind  la  rece  situa¬ 
ţia,  era  cât  se  poate  de  clar  ce  avea  să  i  se  întâm¬ 
ple  Cubei,  aflate  atât  de  aproape  de  Statele  Unite, 
în  cazul  îrt  care  ar  fi  pierdut  sprijinul  sovietic.  Orice 
s-ar  fi  întâmplat,  se  gândeau  Castro  şi  miniştrii 
săi,  Cuba  trebuia  să  facă  precum  doreau  sovieti¬ 
cii.  La  întoarcerea  acasă,  Guevara. a  avut  o  discu¬ 
ţie  îndelungată  cu  Fidel  Castro.  Nu  se  ştie  care  au 
fost  punctele  luate  în  discuţie,  însă  în  mod  sigur 
Castro  a  menţionat  probleme  provocate  de  criticile 
la  adresa  URSS. 

La  scurtă  vreme  după  aceea,  Guevara  a  dispă¬ 
rut.  S-au  răspândit  zvonuri  despre  locurile  unde 
s-ar  fi  putut  duce.  Existau  voci  care  pretindeau 
că  fusese  ucis  de  Castro  din  pricina  comentarii¬ 
lor  la  adresa  URSS.  Pentru  a  risipi  aceste  zvonuri, 


^  Guevara  în  timpul  discursului 
din  faţa  Naţiunilor  Unite.  Opiniile 
sale  radicale  şi  comportamentul 
imprevizibil  au  pus  deseori  Cuba 
într-o  situaţie  delicată. 


^  Copii  amerindieni.  Au  trăsături  rasiale  mai  apropiate 
de  ale  asiaticilor  decât  de  cele  caucaziene. 


Din  culise 


POPOARELE  DIN  AMERICA  LATINĂ 


în  America  Latină  trăiesc  amerindieni,  cre¬ 
oli,  metişi,  mulatri,  zambo,  negri  şi  numeroase 
alte  rase.  Amerindienii  sunt  locuitorii  iniţiali 
din  acea  regiune,  înainte  de  sosirea  europe¬ 
nilor.  Creolii  se  referă  la  cei  de  rasă  caucazi¬ 
ană  născuţi  în  America  de  Sud,  metişii  sunt  un 
amestec  de  sânge  caucazian  şi  amerindian, 
mulatrii  sunt  în  parte  negri,  în  parte  caucazi¬ 
eni,  iar  zambo  sunt  un  amestec  de  amerindi¬ 
eni  şi  negri. 

Acest  amestec  de  rase  pe  continent  nu  este 
un  rezultat  întâmplător.  La  începuturi,  singu¬ 


rii  locuitori  erau  amerindienii,  dar  sosirea  cau¬ 
cazienilor  a  dus  la  nimicirea  incaşilor  şi  azteci¬ 
lor,  la  înrobirea  băştinaşilor  supravieţuitori  şi  la 
aducerea  sclavilor  africani  ca  forţă  de  muncă 
suplimentară. 

Prin  urmare,  fiecare  rasă  s-a  bucurat  de  un 
anume  statut.  Creolii  se  aflau  în  vârful  ierarhiei 
sociale,  urmaţi  de  metişi,  mulatri,  negri,  zambo 
şi  amerindieni.  Acest  sistem  rasist  nu  mai  există, 
însă  componenţa  rasială  a  populaţiei  a  avut  în 
mod  sigur  o  anumită  contribuţie  la  unele  dintre 
revoluţiile  desfăşurate  în  America  de  Sud. 

Che  Guevara 


I 


acesta  a  făcut  publică  pe  1  aprilie  o  ..scrisoare  de 
adio”  a  lui  Guevara. 

..Atâta  vreme  cât  vor  exista  oameni  în  căutare 
de  libertate,  voi  fi  alături  de  ei,  să  îi  ajut.  Revoluţia 
sau  moartea  -  până  la  victoria  supremă.” 

Guevara  renunţase,  de  fapt,  de  bunăvoie  la  cetă¬ 
ţenia  cubaneză  înainte  de  a  părăsi  ţara  şi  menţi¬ 
onase  că  avea  să  stea  în  Cuba  vreme  de  cinci  ani 
înainte  de  a  pleca.  însă,  odată  dusă  la  bun  sfâr¬ 
şit  misiunea  sa  în  Cuba,  pentru  cine  mai  avea  să 
lupte  Guevara? 

|  Şi-a  stabilit  un  nou  ţel:  o  revoluţie  mondială. 
Uniunea  Sovietică  reuşise  să  convingă  multe  ţări 
să  se  revolte  şi  să  devină  comuniste  însă,  în  ochii 
lui  Che,  URSS  nu  reprezenta  comunismul  ade¬ 
vărat.  Pentru  a-şi  împlini  visul  unui  comunism 
adevărat,  s-a  decis  să  ajute  oricare  ţară  ar  dori 
să  participe  la  revoluţia  mondială.  A  trimis  un 
mesaj  lumii,  declarând:  ..Haideţi  să  avem  un  nou 
Vietnam,  de  două  ori,  de  trei  ori,  de  mii  de  ori!" 
Făcea  referire  la  Războiul  din  Vietnam,  în  care  fac¬ 
ţiunea  de  nord,  Viet  Nam,  a  fost  victorioasă  împo¬ 
triva  Statelor  Unite.  Un  asemenea  mesaj  consti¬ 
tuia  o  declaraţie  de  război  la  adresa  Americii  şi  a 
tuturor  ţărilor  imperialiste. 

Moartea  în  junglă 

Revoluţia  mondială  a  lui  Guevara  a  început  în 
Congo,  aflat  atunci  sub  dominaţie  belgiană,  iar 
localnicii  se  luptau  din  răsputeri  pentru  dobândi¬ 
rea  independenţei.  Guevara  s-a  ascuns  în  păduri 
şi  a  dus  un  război  de  gherilă  alături  de  ceilalţi  sol¬ 
daţi,  însă  din  nefericire,  revoluţia  a  eşuat.  Atunci, 
Guevara  şi-a  schimbat  ţinta  şi  a  decis  să  lupte  ală¬ 
turi  de  bolivieni.  în  acea  vreme,  Bolivia  era  guver¬ 
nată  de  un  dictator,  iar  oamenii  erau  nevoiţi  să 
îndure  suferinţe  dincolo  de  orice  descriere.  Cu 
siguranţă  o  revoluţie  avea  să  fie  de  bun  augur. 

în  noiembrie,  s-a  îndreptat  spre  Bolivia  şi  a 
început  războiul  de  gherilă  alături  de  încă  40  de 
persoane.  însă  şi  aici  avea  să  fie  dezamăgit:  după 
11  luni  de  lupte,  eforturile  nu  păreau  să  dea  deloc 
rezultate  mai  bune.  Nu  s-a  bucurat  de  sprijinul 
ţăranilor,  cum  anticipase,  muncitorii  nu  au  orga¬ 
nizat  nici  ei,  la  rândul  lor,  revolte  sau  demonstraţii 
violente.  Nu  vedea  nicio  finalitate  a  acestui  război 


i  Castro  îl  îmbrăţişează  pe  Hruşciov. 
Castro  împărtăşea  dezgustul  lui  Guevara 
la  adresa  Uniunii  Sovietice,  însă  a  avut 
grijă  să  nu  îşi  facă  opiniile  publice. 


şi  a  fost  în  câteva  rânduri  trădat  de  membri 
din  propria  armată. 

Guvernul  din  Bolivia,  pe  de  altă  parte, 
anticipase  această  întorsătură  a  lucruri¬ 
lor.  Se  afla  la  mila  gherilelor,  însă  Statele 
Unite  i-au  asigurat  ajutor  militar  şi  au  tri¬ 
mis  Beretele  Verzi  în  Bolivia  pentru  a  ajuta 
la  zdrobirea  revoluţiei. 

Ziua  de  8  octombrie  1967  avea  să  fie  fati¬ 
dică.  Astmul  de  care  suferea  Guevara  se 
în răuţăţise,  astfel  încât  nu  îi  mai  putea  con¬ 
duce  pe  rebeli.  Ca  şi  cum  acesta  era  momen¬ 
tul  mult-aşteptat,  guvernul  a  lansat  raiduri 
împotriva  lor.  Luate  prin  surprindere,  ghe- 
rilele  au  suferit  pierderi  grele.  Guevara  a  continuat 
să  lupte  până  când  arma  i  s-a  defectat,  însă  fusese 
deja  rănit  în  bătălie  şi  luat  captiv.  A  fost  executat  în 
ziua  următoare,  deoarece  preşedintele  bolivian  se 
temea  că  avea  să  evadeze  şi  a  cerut  execuţia  sa  ime¬ 
diată.  Trupul  i-a  fost  plimbat  pe  străzi,  în  văzul  tutu¬ 
ror,  de  parcă  ar  fi  fost  un  animal.  Viaţa  lui  Guevara  a 
luat  sfârşit  pe  acelaşi  continent  pe  care  se  născuse 
şi  crescuse,  pe  acelaşi  pământ  în  care  îşi  făurise  spi¬ 
ritul  revoluţionar. 

Ulterior,  trupul  i-a  fost  îngropat  într-un  loc  secret, 
rămas  necunoscut  timp  de  mulţi  ani.  însă  în  1997, 
o  echipă  de  cercetare  mixtă  finanţată  de  Cuba  şi 
Argentina  i-a  descoperit  rămăşiţele  pământeşti  şi 
le-a  adus  la  Santa  Clara,  Cuba,  unde  a  fost  ridicat  un 
monument  comemorativ  în  onoarea  sa. 

Ultimele  cuvinte  ale  lui  Guevara  s-au  adre- 


^  Guevara,  la  scurt  timp 
după  execuţia  sa.  Trupul 
neînsufleţit  i-a  fost  îngropat 
într-un  mormânt  secret, 
deoarece  autorităţile  din 
Bolivia  se  temeau  că  grupările 
pro-Guevara  ar  invada  şi 
ataca  ţara  dacă  localizarea 
mormântului  ar  fi  adusă  la 
cunoştinţa  opiniei  publice. 


▼  Rămăşiţele  deshumate 
ale  lui  Guevara  la  sosirea  de 
pe  aeroportul  din  Havana. 
Trupul  i-a  rămas  timp  de 
mulţi  ani  într-un  mormânt 
necorespunzător  din  Bolivia, 
dar  vechiul  său  camarad, 


sat  soldaţilor  din  armata  boliviană:  „Eu  sunt  Che.  castro,  a  ordonat  funeralii 

Valorez  mai  mult  mort  decât  viu”.  fastuoase  pentru  acest  erou. 


Evenimente  marcante 


Un  război  fără  mijloace 
împotriva  unui  duşman 
cu  armament  modern 

Guevara  nu  era  soldat,  nici  Castro,  marele  lider  al  gherilelor.  Nu  aveau 
arme  adevărate,  erau  puţini  la  număr  şi  nu  beneficiau  de  nici  un  ajutor 
străin.  Pe  de  altă  parte,  armata  lui  Batista  avea  experienţă  în  războiul  aerian, 
terestru  şi  maritim  şi  beneficia  şi  de  un  ajutor  substanţial  din  partea  Statelor 
Unite.  Şi  totuşi,  la  final,  membri  gherilei  au  fost  cei  care  intonau  cântece 
victorioase.  Cum  a  reuşit  Guevara  să  îşi  pună  în  aplicare  planurile  secrete 
pentru  a  câştiga  războiul? 


Metoda  de  supravieţuire 

PE  2  DECEMBRIE  1956,  expediţia  lui  Guevara  a 
ancorat  pe  malul  cubanez  la  bordul  vasului 
Bunicuţa  şi  a  fost  observată  aproape  imediat  de 
una  dintre  navele  lui  Batista.  Bombardamentul  a 
început  pe  loc,  Bunicuţa  a  fost  cuprinsă  de  flăcări, 
iar  luptătorii  de  gherilă  au  încercat  să  ajungă  pe 
ţărm,  numai  ca  să  aibă  parte  apoi  de  bombarda¬ 
mentul  nimicitor  al  avioanelor  de  vânătoare. 

In  cele  din  urmă,  ca  urmare  a  bombardamente¬ 
lor  neîncetate  şi  al  raidurilor  armatei,  din  cei  82  de 
membri  ai  gherilei  mai  rămăseseră  doar  16  o  lună 
mai  târziu.  In  plus,  nu  aveau  armament  adevărat. 
Armata  lui  Batista  consta  din  35.000  de  soldaţi, 
având  în  dotare  portavioane  şi  tancuri,  în  timp  ce 
puterea  armată  a  gherilelor  era  aproape  nulă. 

Şi  totuşi,  nu  s-au  lăsat  cuprinşi  de  disperare. 
Sub  conducerea  lui  Castro,  s-au  îndreptat  spre 
munţi  şi  au  îndurat  atacurile,  aşteptând  cu  răb¬ 
dare  momentul  potrivit  pentru  a  acţiona.  Au  rea¬ 
lizat  contacte  cu  tovarăşii  din  oraşe,  şi  foarte 
curând,  au  putut  organiza  demonstraţii  împotriva 
lui  Batista  pe  tot  teritoriul  ţării. 


într-un  război  de  durată,  cel  mai  important  fac¬ 
tor  îl  constituie  hrana.  La  început,  soldaţii  au  cărat 
o  cantitate  minimă  de  hrană,  necesară  pentru 
supravieţuire,  şi  trăiau  permanent  la  limita  foa¬ 
metei.  Ronţăiau  trestie  de  zahăr  găsită  pe  câm¬ 
puri  şi  mâncau  fructe  culese  din  cactuşi.  Beau  apa 
colectată  în  crăpăturile  stâncilor  mari,  iar  uneori 
erau  nevoiţi  să  mănânce  pisici  sălbatice. 

Hrana  adusă  cu  ei  dispărea  deseori  în  timp  ce 
se  retrăgeau  din  faţa  duşmanilor.  Unul  dintre  sub¬ 
ordonaţii  lui  Guevara  a  trebuit  să  aleagă  între  un 
prosop  şi  conserve  de  hrană,  înainte  de  a  fugi,  şi 
a  ales  prosopul,  pentru  că  era  mai  uşor.  Lipsa  de 
hrană  pe  câmpul  de  bătălie  este  echivalentul  lip¬ 
sei  de  arme. 

In  ciuda  acestui  aspect,  Guevara  nu  ducea  nicio¬ 
dată  prea  multă  mâncare  cu  el.  ..Nu  vreau  să  mor 
pe  stomacul  gol,”  obişnuia  el  să  spună,  aşa  încât 
mânca  pe  loc  orice  hrană  găsea.  „Nu  am  pro¬ 
bleme  dacă  nu  mănânc  în  fiecare  zi,  dar  atunci 
când  mănânc,  mănânc  mult.”,  spunea  Guevara, 
explicând  că  era  o  metodă  bună  de  soluţionare  a 


►  Bombardiere  americane 
B-26  folosite  de  armata  lui 
Batista.  Bombele  lansate 
de  inamic  aveau  un  efect 
devastator  asupra  gherilelor, 
care  nu  aveau  nicio  modalitate 
de  a  riposta  sau  de  a  se  apăra. 


i  Tancuri  cu  blindaj  uşor 
folosite  de  armata  lui  Batista. 
Aceste  vehicule  erau  mult 
mai  puternice  decât  oricare 
dintre  cele  aflate  în  posesia 
gherilei. 


Mulţimea  sărbătoreşte  alegerea 
lui  Batista  ca  preşedinte  al  ţării. 
Populaţia  se  temea  de  puterea 
militară  a  guvernului,  astfel  încât 
se  prefăceau  că  îl  sprijină  pe 
preşedinte. 


^  Soldaţi  din  armata  naţională: 
mulţi  ca  număr,  dar  cu  prea 
puţină  dorinţă  de  a  lupta. 


▼  Tanc  furat  de  la  armata 
naţională.  Uneori,  membri 
gherilei  reuşeau  să  captureze 
armament  greu,  de  asalt. 


problemei  transportului  alimentelor  atunci  când 
se  aflau  în  mişcare. 

Lipsa  medicamentelor  şi  a  instrumentarului 
medical  era  o  altă  problemă  importantă.  în  cazul 
lui  Guevara,  atât  ca  bolnav  de  astm,  cât  şi  ca 
medic,  era  un  aspect  care  îl  putea  costa  viaţa. 
Ajunsese  totuşi  să  treacă  peste  atacurile  de  astm 
cu  ajutorul  unor  substitute  neobişnuite;  de  exem¬ 
plu,  usca  mazăre  dulce  şi  îi  dădea  foc  pentru  a-i 
alina  crizele  de  astm.  Folosea  gloanţe  goale  în  tra¬ 
tamentul  cariilor,  iar  în  loc  de  anestezie,  îl  înjura 
cu  glas  tare  pe  pacient,  în  timp  ce  îl  opera. 

Dormeau  pe  pământul  tare  şi  îndurau  multe 
alte  greutăţi,  dar  de  îndată  ce  sătenii  au  prins  de 
veste  de  existenţa  tor,  le-au  oferit  mâncare  şi  adă¬ 
post,  astfel  încât  viaţa  li  s-a  ameliorat  treptat. 

Tactici  militare  neobişnuite 

Oricât  de  mult  timp  erau  nevoiţi  să  aştepte  până 
să  facă  următoarea  mişcare,  dacă  inamicul  venea 
asupra  lor,  erau  nevoiţi  să  lupte.  Ceea  ce  repre¬ 
zenta  o  altă  problemă  gravă  pentru  luptătorii  de 
gherilă,  deoarece  duceau  lipsă  de  arme  şi  muni¬ 
ţie.  în  mod  normal,  le  furau  de  la  inamic,  însă 
nu  era  deloc  uşor.  în  decursul  unei  lupte,  gheri- 
lele  furau  70  de  gloanţe  de  la  inamici,  care  tocmai 
folosiseră  900  de  gloanţe  împotriva  lor. 

Pentru  a  câştiga  un  oarecare  avantaj,  membrii 
gherilei  făceau  uz  de  metode  de  luptă  incredibil 
de  primitive,  care  par  să  fie  scoase  direct  dintr- 
un  serial  TV  de  ficţiune.  în  loc  de  grenade,  azvâr¬ 
leau  dinamită;  incendiau  clădiri  folosind  cocktai- 


luri  Molotov;  săpau  gropi  în  care  să  cadă  inami¬ 
cul.  înălţau  steaguri  cu  lozinci  provocatoare  pen¬ 
tru  a  distrage  bombardierele.  Se  foloseau  de  fur¬ 
tunurile  de  pe  camioanele  de  pompieri  pentru  a 
împroşca  inamicii  cu  benzină  şi  a  le  da  foc.  Pe 
deasupra,  lansau  ..atacuri  acustice”;  când,  aşa 
cum  arată  şi  numele,  începeau  cu  toţii  să  zbiere 
cu  furie,  speriindu-i  pe  atacatori. 

Şi  totuşi  aceste  tactici  simple  erau  suficiente 
pentru  a  provoca  pierderi  în  rândul  forţelor  naţi¬ 
onale,  care  nu  erau  în  mare  parte  altceva  decât 
nişte  păpuşi  îmbrăcate  în  uniforme  militare  şi 
înghesuindu-se  în  număr  formidabil.  Şi  chiar 
dacă  luptătorii  de  gherilă  nu  aveau  arme,  solda¬ 
ţii  se  temeau  pentru  propriile  vieţi,  iar  la  apari¬ 
ţia  unuia  se  şi  retrăgeau  imediat.  De  fiecare  dată 
când  situaţia  lua  o  turnură  disperată,  se  predau, 
iar  pe  măsură  ce  atacurile  de  gherilă  au  crescut 
ca  frecvenţă,  moralul  soldaţilor  a  scăzut  conside¬ 
rabil,  astfel  că  se  întâmpla  uneori  să  se  predea  în 
grup,  alături  de  comandanţi. 

E  de  la  sine  înţeles  că  armata  nu  era  compusă 
numai  din  nevolnici,  iar  diferenţa  de  echipament 
era  una  considerabilă.  Gherilele  nu  puteau  con¬ 
tracara  în  nici  un  fel  atacurile  aeriene  sau  pe  cele 
cu  tancuri.  Guevara  a  decis  să  înfiinţeze  o  făbri- 
cuţă  de  armament  în  zona  în  care  stăteau  şi  acolo 
să  fabrice  arme  pe  cheltuiala  lor.  Se  foloseau 
de  bombele  inamicului  pentru  crearea  propriilor 
arme;  reciclau  praful  de  puşcă  din  bombele  neex¬ 
plodate.  Această  fabrică  a  crescut  treptat,  ast¬ 
fel  încât  în  1957  era  capabilă  să  producă  artile¬ 
rie  uşoară. 

Evenimente  marcante 


Câştigarea  sufletelor  oamenilor 

Luptătorii  de  gherilă,  aflaţi  într-o  situaţie  nefavorabilă  în  ceea 
ce  priveşte  proviziile  şi  hrana,  mai  aveau  o  altă  problemă  sem¬ 
nificativă:  înrolarea  soldaţilor  Un  luptător  nu  putea  să  facă  mai 
mult  decât  făcea,  iar  ei,  spre  deosebire  de  armată,  nu  aveau 
un  sistem  de  recrutare.  Exisă  o  singură  metodă:  împrieteni¬ 
rea  cu  sătenii  întâlniţi.  Astfel  una  dintre  trăsăturile  de  caracter 
cele  mai  importante  ale  unui  lider  de  gherilă  era  carisma.  Din 
fericire,  atât  Guevara  cât  şi  Castro  o  posedau  din  plin.  Erau  doi 
optimişti  care  nu  renunţau  niciodată,  oricât  i-ar  fi  costat,  şi  le 
vorbeau  cu  mândrie  sătenilor  despre  idealurile  lor. 

Ca  medic,  Guevara  făcea  controale  medicale  de  rutină  în 
rândurile  sătenilor.  Evident,  nu  primea  nicio  răsplată  finan¬ 
ciară,  dar  astfel  le-a  câştigat  treptat  încrederea.  îi  trata  şi  pe 
soldaţii  inamici  care  se  predau  şi  uneori  îi  elibera.  Iar  dacă 
vreun  membru  al  gherilei  decidea  că  această  viaţă  nu  i  se 
potrivea,  îl  lăsa  să  plece  fără  să  fie  pedepsit. 

Işi  petrecea  timpul  învăţându-i  pe  ţăranii  analfabeţi  să  scrie 
şi  să  citească.  Motivaţia  nu  era  datoria  sa  de  comandant,  ci 
faptul  că  le  era  milă  de  ei. 

0  întâmplare  anumită  spune  foarte  multe  despre  bunăta¬ 
tea  lui  Guevara.  Avea  întotdeauna  cu  el  un  şoricel  în  rucsac, 
şi  ori  de  câte  ori  avea  ceva  timp  liber,  se  juca  cu  el,  aşezându- 
l  în  pălărie  sau  lăsându-l  să  îi  stea  pe  umeri.  Altă  dată,  a  des¬ 
coperit  o  raţă  rănită  şi  a  tratat-o.  Şi  toate  acestea  pentru 
avea  credinţa  fermă  că  în  Cuba,  singura  clasă  privilegiată  tn 
buia  să  fie  copiii,  de  aceea  îi  ajuta  mereu  pe  cei  mici  şi  neaju^ 
toraţi  să  îndure  tragediile  războiului. 

Pe  de  altă  parte,  Guevara  era  un  luptător  neînfricat,  car $ 
se  afla  deseori  în  prima  linie  şi  pregătea  drumul  către  victo^ 
rie.  Atunci  când  membrii  gherilei  erau  nevoiţi  să  se  retragă,  - 
mergea  mereu  în  urma  lor  în  timpul  retragerii  către  tabără. 
Atunci  când  aveau  loc  raiduri  aeriene,  în  loc  să  se  ascundă 
în  buncăre,  se  spune  că  mergea  pe  afară  să  privească  avioa¬ 
nele  inamice. 

Atât  subordonaţii,  cât  şi  sătenii  îl  îndrăgeau  şi  îl  numeau  cu 
mare  drag  ..Che",  uneori  chiar  şi  „Usted".  Acesta  din  urmă 
este  un  termen  politicos  pentru  ..dumneavoastră”  în  spani-^ 
olă.  Ambele  supranume  erau  destul  de  ciudate,  însă  reflec-  v  7 
tau  admiraţia  pe  care  i-o  purtau  prietenii  şi  oamenii  din  sub¬ 
ordine. 

Membrii  gherilelor  ce  au  luptat  sub  conducerea  lui  Guevara 
şi  a  lui  Castro  au  avut  parte  din  plin  de  inspiraţie  şi  de  o 
dorinţă  puternică  de  eliberare  a  Cubei. 


Guevara  îşi  permite  o  pauză 
de  odihnă  în  timpul  „lungului 
marş”  din  1958. 


►  Mulţi  dintre  membri  gherilei 
erau  femei.  Şi-au  descoperit 
astfel  adevărata  vocaţie  şi 
au  luptat  în  primele  linii. 


i  Castro,  în  mijloc,  punând  la  cale  o 
strategie.  Guevara  conducea  un  corp  diferit 
de  armată,  însă  cei  doi  făceau  un  schimb 
regulat  de  informaţii  şi  desfăşurau  deseori 
operaţiuni  concertate. 

VISUL  NĂRUIT  ÎN  BOLIVIA 

DE  CE  A  EŞUAT  STILUL  REVOLUŢIONAR  CUBANEZ? 

a  a 


Revoluţionarii  priviţi  ca  terorişti 

upă  revoluţia  din  Cuba,  Guevara  a 
scris  o  carte  intitulată  ..Războiul  de 
gherilă”.  După  cum  o  arată  şi  numele,  în 
ea  a  descris  tactici  utile  de  gherilă  bazate 
pe  propria  experienţă.  într-o  frază  spu¬ 
nea:  ..dacă  un  grup  de  30-50  de  soldaţi 
devotaţi  se  reunesc  oriunde  în  America 
latină,  vor  avea  puterea  necesară  de  a 
porni  o  revoluţie.”  Şi  într-adevăr,  revolu¬ 
ţia  cubaneză  a  început  de  la  câţiva  luptă¬ 
tori  şi  s-a  finalizat  prin  dobândirea  inde¬ 
pendenţei  ţării. 

Este  însă  această  tactică  aplicabilă 
altor  cazuri?  Pornind  de  la  această  opi¬ 
nie,  a  declanşat  războaie  de  gherilă  în 
Congo,  apoi  în  Bolivia,  dar  cu  rezul¬ 
tate  dezastruoase.  în  jurnalul  său,  publi¬ 
cat  post  mortem,  a  descris  în  detaliu 
perioada  petrecută  în  Bolivia,  dar  noti¬ 
ţele  sunt  mult  mai  întunecate  şi  arată  o 
deprimare  profundă,  care  nu  apărea  în 
notiţele  din  timpul  revoluţiei  cubaneze. 

Un  posibil  motiv  ar  fi  faptul  că,  spre 
deosebire  de  Cuba,  aşezată  în  Marea 
Caraibelor  şi  bucurându-se  de  clima 
sa  caldă,  Guevara  a  trebuit  să  lupte  de 
această  dată  în  munţii  Anzi,  unde  vremea 
era  nemiloasă.  Iar  cel  mai  important 
motiv  pentru  care  se  simţea  deprimat 
a  fost  imposibilitatea  de  a  câştiga  încre¬ 
derea  şi  sprijinul  localnicilor,  aşa  cum 
se  aşteptase.  Spre  deosebire  de  sătenii 
cubanezi,  care  făcuseră  tot  posibilul  să  îi 
ajute  pe  luptători  şi  efortul  revoluţionar, 
bolivienii  se  purtau  cu  răceală.  Le  ofe¬ 
reau  adăpost  şi  hrană,  însă  nu  apreciau 
cu  adevărat  motivul  pentru  care  Guevara 
şi  camarazii  săi  veniseră  acolo.  Guevara 
era  îngrijorat  de  atitudinea  localnicilor 
şi  multe  rânduri  din  jurnal  sunt  pline  de 
disperare. 

Privind  situaţia  de  cealaltă  parte  a 
baricadei,  criticile  aduse  de  el  nu  sunt 
drepte.  Mai  întâi  de  toate,  cubanezii 


i  Beretele  Verzi, 
trupe  speciale  ale 
armatei  Statelor 
Unite  folosite 
în  Vietnam  şi 
Bolivia,  care  erau 
specializate  în  lupta 
împotriva  gherilei. 


s-au  ridicat  la  luptă  ei  înşişi,  pornind 
revoluţia,  dar  în  cazul  Boliviei,  revolta 
nu  a  fost  începută  de  bolivieni.  Guevara 
şi  camarazii  săi  erau  cu  toţii  nişte  stră¬ 
ini,  care  încercau  să  declanşeze  război 
în  ţară.  în  plus,  majoritatea  bolivienilor 
erau  descendenţi  direcţi  ai  băştinaşi¬ 
lor  indieni,  care  locuiseră  iniţial  pe  acest 
teritoriu.  Deşi  născuţi  cu  toţii  pe  ace¬ 
laşi  continent,  localnicii  nu  puteau  să 
îşi  încredinţeze  libertatea  unor  oameni 
care  le  erau  diferiţi,  din  punct  de  vedere 
fizic.  în  Cuba,  unde  jumătate  din  popu¬ 
laţie  este  de  origine  spaniolă,  rasa  nu 
fusese  niciodată  adusă  în  discuţie.  în 
esenţă,  cele  două  ţări  erau  foarte  diferite, 
iar  Guevara,  prea  prins  în  propriul  entu¬ 
ziasm  revoluţionar,  nu  a  realizat  nicio¬ 
dată  acest  lucru.  în  final,  îndurând  opre¬ 
siuni  îngrozitoare  din  partea  guvernului, 
localnicii  nu  au  simpatizat  niciodată  cu 
gherila,  percepându-i  pe  luptători  mai 
degrabă  ca  pe  nişte  terorişti  ce  încercau 
să  declanşeze  un  război  civil. 

La  ţară  sau  în  oraş? 

Guevara  credea  cu  tărie  că  revoluţiile  tre¬ 
buie  realizate  în  forţă  de  către  oameni 
care  aveau  experienţă  în  răsturnarea 
guvernelor.  Credea  că  revoluţiile  gravi¬ 
tează  în  jurul  unui  grup  de  luptători  de 
gherilă,  iar  ..partidele  politice”  înfiinţate 
de  oameni  aflaţi  în  căutarea  schimbă¬ 
rii  nu  sunt  altceva  decât  un  ocol  inefici¬ 
ent  pentru  a  ajunge  la  aceeaşi  destinaţie. 
Guevara  împărtăşea  vederile  revoluţi¬ 
onare  de  dinaintea  revoluţiei  ruseşti. 
Comparându-i  punctul  de  vedere  cu  cel 
al  lui  Lenin  sau  al  lui  Mao  Tse-Tung,  este 
clar  că  ideile  sale  aparţin  întrucâtva  unei 
epoci  anumite. 

Guevara  a  declarat,  de  asemenea,  că 
..lupta  trebuie  să  se  desfăşoare  la  ţară,” 
şi  a  decis  astfel  să  rămână  în  munţi  fără 
să  menţină  contactul  cu  orăşenii.  Unul 
din  motivele  succesului  de  care  s-a 
bucurat  revoluţia  cubaneză  a  fost  fap¬ 
tul  că  studenţii  au  început  mobilizarea, 
iar  muncitorii  au  sabotat  guvernul.  Cas¬ 
tra  întreţinea  în  secret  legături  cu  locui¬ 
tori  din  oraşe,  care  puteau  să  declanşeze 
un  haos  uriaş  şi  distrugeri  considerabile, 
deturnând  atenţia  armatei  de  la  ghe¬ 
rile.  Totodată,  aceştia  din  urmă  primeau 


*  Susţinătorii  gherilei  din  oraşele  cubaneze  încercau 
să  trimită  arme  de  contrabandă  la  ţară,  în  timpul 
revoluţiei  cubaneze.  încercau  cel  puţin  să  le  ofere 
un  sprijin  moral  luptătorilor. 

multe  provizii  din  oraşe;  de  exemplu,  în 
1957,  un  membru  al  gherilei  i-a  trimis 
lui  Ghevara,  din  oraş,  200  de  haine,  75  de 
perechi  de  pantaloni,  150  de  perechi  de 
şosete  şi  17.000  de  pachete  de  muniţie. 

Cu  toate  acestea,  Guevara  nu  a  recu¬ 
noscut  niciodată  efectul  pe  care  luptele 
urbane  l-au  avut  asupra  revoluţiei,  criti- 
cându-l  pe  Castra  în  câteva  rânduri  pen¬ 
tru  trimiterea  gherilelorîn  oraşe.  Credea 
că  declanşarea  unei  revoluţii  în  oraşe 
era  mult  prea  radicală;  percepea  ora¬ 
şele  drept  centre  de  spionaj,  nişte  locuri 
dezgustătoare  unde  se  adunau  burghe¬ 
zii.  Astfel  încât  nu  s-a  aşteptat  defel  la 
ajutor  din  partea  bolivienilor  care  locuiau 
la  oraş.  Este  clar  că  nu  a  învăţat  o  lecţie 
esenţială  a  revoluţiei  cubaneze. 

Pe  de  altă  parte,  inamicul  a  fost  pre¬ 
gătit  pentru  orice.  Statele  Unite  îl  urmă¬ 
riseră  cu  atenţie  pe  Guevara  după  eveni¬ 
mentele  din  Cuba,  astfel  încât  au  trimis 
pe  loc  Beretele  verzi  în  Bolivia,  imediat 
ce  au  prins  de  veste  de  noul  plan  al  lui 
Che.  Aceştia  au  înăbuşit  rebeliunea  cu 
succes,  iar  Guevara  nu  a  reuşit  astfel  să 
..exporte”  revoluţia  cubaneză  pe  terito¬ 
riul  Boliviei.  Eşecul  i-a  marcat  şi  sfârşi¬ 
tul  vieţii.  Această  personalitate  atât  de 
importantă  a  avut  parte  de  o  moarte  cât 
se  poate  de  banală.  Guevara  a  părăsit 
lumea  la  fel  cum  a  fost  adus  în  ea:  com¬ 
plet  pe  neaşteptate. 

Vieţi  paralele 


Ambiţioşii  luptători  pentru  libertate 
din  America  de  Sud 

America  Latină  se  confruntă  în  continuare  cu  multe  probleme  interne  şi  externe.  Oamenii  suferă  în 
continuare  din  pricina  oprimării  dictatorilor  şi  a  exploatării  străine.  Totuşi,  luptătorii  pentru  libertate 
îşi  fac  apariţia  de  nicăieri.  Mulţi  dintre  ei  îşi  sacrifică  viaţa  în  lupta  pentru  semeni  şi  se  împotrivesc 
dictaturilor.  Apoi,  după  un  efort  curajos,  părăsesc  scena  politică. 


Cel  mai  bun  prieten  al  lui  Che 
şi  camarad  de  arme  în  Cuba 

Fidel  Castro  (1926-) 

Fidel  Castro  este  cel  de-al  doilea  fiu  al  unui  producător  de  fructe,  care  avea  o  plantaţie  de  trestie  de 
zahăr  Familia  era  înstărită,  iar  Fidel  a  crescut  complet  lipsit  de  griji.  Chiar  avea  o  apreciere  deose¬ 
bită  pentru  Statele  Unite  dar,  după  ce  a  crescut,  capitaliştii  americani  l-au  deposedat  pe  tatăl  său  de 
acea  plantaţie,  dând  naştere  spiritului  său  anti-american. 

Castro  şi-a  obţinut  licenţa  în  ştiinţe  politice  înainte  de  a  candida  pentru  preşedinţie  ca  membru  al 
partidului  socialist.  Exact  în  această  perioadă,  Batista  a  iniţiat  lovitura  de  stat,  iar  guvernul  militarist 
astfel  instituit  a  respins  constituţia.  Supărat,  Castro  l-a  dat  în  judecată  pe  Batista  însă  magistraţii,  temându-se  de  acesta  din  urmă,  au  refuzat  cazul. 

înfuriat,  Castro  a  atacat  cazarma  din  Moncaya  Bayamo  în  1 954,  în  fruntea  unui  grup  de  1 25  de  oameni,  acesta  marcând  începutul  unor  nenumărate 
revolte  împotriva  lui  Batista.  Atacul  a  fost  clar  unul  nesăbuit,  dar  Castro  l-a  considerat  o  declaraţie  politică.  Cu  alte  cuvinte,  a  considerat  că  acest  atac 
îi  va  încuraja  şi  pe  alţii  să  procedeze  la  fel.  După  cum  el  însuşi  prevăzuse,  atacul  asupra  cazărmii  s-a  soldat  cu  un  eşec,  dar,  ca  urmare  a  exilării  sale 
din  Cuba,  alţi  cubanezi  nemulţumiţi  au  format  o  reţea  subterană,  punând  la  cale  revoluţia.  Revenind  în  ţara  de  baştină  din  Mexic,  la  bordul  Bunicuţei,  a 
reuşit  să  îl  trimită  pe  Batista  în  exil  folosindu-se  tocmai  de  această  reţea  subterană  şi  a  ajutat  Cuba  la  reconstrucţia  administraţiei  guvernamentale. 

în  momentul  declanşării  revoluţiei,  Castro  era  socialist,  fără  să  se  împotrivească  neapărat  comunismului.  Iniţial  a  încercat  să  instaureze  un  guvern 
moderat,  dar  ca  urmare  a  presiunilor  exercitate  de  Guevara  şi  alţi  luptători  din  gherilă,  ţara  a  devenit  din  ce  în  ce  mai  comunistă. 

Ca  ofiţer  militar,  Castro  a  dat  dovadă  de  excelente  aptitudini  de  comandant.  Deşi  a  delegat  comanda  unei  părţi  din  armată  lui  Guevara,  el  a  fost  creie¬ 
rul  din  spatele  întregii  operaţiuni.  Cei  doi  nu  au  căzut  mereu  de  acord,  deoarece  Guevara  era  un  om  foarte  direct,  iar  Castro  un  realist.  Această  tendinţă 
a  continuat  şi  după  revoluţie:  Castro  susţinea  planuri  realiste,  mai  cuprinzătoare,  în  timp  ce  Guevara  era  în  favoarea  acţiunilor  simple  şi  impulsive.  Acest 
antagonism  se  datora  personalităţilor  diferite,  care  erau  în  acelaşi  timp  complementare  şi  le  permiteau  să  lucreze  bine  împreună. 

După  moartea  lui  Guevara,  Castro  a  condus  ţara  prin  Războiul  Rece  şi  până  în  ziua  de  azi,  devenind  unul  dintre  cei  mai  longevivi  şefi  de 
stat  din  lume. 

REŢEAUA  DE  LEGĂTURI  PERSONALE 


Mahatma  Gandhi 


Pancho  Villa 


1 


Tupac  Amaru  II 


|  Juan  Domingo  Peron  | 


HI  Oameni  cu  opinii 
similare 

-■  Relaţii  politice 
Adversari  politici 
-■  Inamici 


Allen  Dulles 
(1893-1969) 


John  F.  Kennedy 


Fidel  Castro 


Directorul  CIA  din  acea 
vreme.  A  pus  la  cale  mai 
multe  comploturi  împotriva 
guvernului  cubanez, 
inclusiv  asasinarea  lui 
Castro  şi  Guevara.  A  fost 
ulterior  eliberat  din  funcţie 
de  Kennedy,  care  nu  îi 
aproba  metodele. 


(1869-1948) 


A  condus  cu  succes 
demonstraţii  non-violente 
în  India  pentru  eliberarea 
ţării  de  sub  conducerea 
britanică.  Guevara  admira 
sacrificiul  de  sine  al  lui 
Gandhi  şi  era  profund 
emoţionat  de  povestea  sa. 


Ho  Si  Min 
11890-1969) 


Părintele  Vietnamului. 

A  condus  demonstraţiile 
anti-franceze,  luptând  apoi 
împotriva  Statelor  Unite. 
Guevara  a  fost  impresionat 
de  sprijinul  neabătut 
acordat  de  întreaga  ţară  în 
lupta  pentru  câştigarea 
independenţei. 


Karl  Marx 
(1818-1883) 

Economist  german  care  a 
iniţiat  ideea  comunismului. 
Ca  rezultat  al  teoriilor  sale, 
au  apărut  partide  comuniste 
în  întreaga  lume.  Guevara  a 
fost  puternic  influenţat  de 
lucrările  lui  Marx  şi  â  aderat 
la  rândul  său  la  comunism. 


Mao  Tse-Tung 


Prim-ministru  al  Uniunii 
Sovietice  în  acea  vreme. 

A  dezavuat  politica  de  teroare 
a  predecesorului  său  Stalin  şi 
a  reuşit  să  reducă  tensiunile 
dintre  Uniunea  Sovietică  şi 
Statele  Unite.  A  avut.  pe  de  altă 
parte,  probleme  cu  China  şi  s-a 
luptat  cu  dificultăţi  pe  plan 
intern. 


Personajele  din  casetele  pe  fundal  gri  sunt  prezentate  detaliat  în  acest  capitol. 


Un  dictator  anti-american  neobişnuit 

a 

Juan  Domingo  Peron  (1895-1974) 

Peron  este  considerat  unul  dintre  cei  mai  influenţi  politicieni  moderni  din  Argentina,  însă  o  astfel  de  etichetare 
urmează  unui  lung  şir  de  argumente  contradictorii. 

Pe  de  o  parte,  se  argumentează  că  a  fost  un  socialist  progresist,  pe  baza  numeroaselor  revoluţii  la  care  a 
participat  în  perioada  de  început  a  carierei  sale  politice.  Pe  de  altă  parte,  cei  care  argumentează  că  a  fost  un 
dictator  de  extremă  dreaptă,  susţin  că  nu  a  fost  altceva  decât  un  comandant  militar  care  a  pus  la  cale  o  lovitură 
de  stat,  a  reglementat  libertatea  de  expresie  şi  a  eşuat  în  tentativa  de  reformă  economică  a  ţării.  Este  interesant 
de  remarcat  însă  că  opinia  lui  Guevara  nu  intră  în  niciuna  din  cele  două  categorii. 

Guevara  a  părăsit  Argentina  parţial  din  pricina  urii  familiei  sale  faţă  de  preşedintele  Peron.  însă  într-o  scri¬ 
soare  ulterioară,  adresată  tatălui  său,  Guevara  menţionează  că  ..Orice  s-ar  întâmpla,  Argentina  trebuie  să  îşi 
sprijine  preşedintele.”  Era  convins  că  pentru  a  rezista  presiunilor  externe  din  partea  Statelor  Unite,  ţările  din  America  Latină  au  nevoie  de  patrioţi 
adevăraţi  care  să  guverneze  naţiunile.  în  acea  epocă,  Guevara  devenea  din  ce  în  ce  mai  anti-american,  ca  urmare  a  călătoriei  în  Guatemala  şi 
Mexic.  Deşi  îşi  părăsise  ţara  natală,  prefera  să  o  vadă  sub  conducerea  unui  dictator  decât  sub  controlul  capitaliştilor  americani. 

Juan  Domingo  Peron  s-a  născut  la  periferia  oraşului  Buenos  Aires.  în  191 1,  a  făcut  şcoala  militară  şi  a  intrat  ulterior  în  armată.  în  1943  a  participat  ta 
lovitura  de  stat  condusă  de  armată,  cu  ajutorul  ţării  vecine,  Brazilia,  şi  a  fost  desemnat  ca  secretar  de  stat  al  Ministerului  Muncii,  pentru  ca  ulterior  să  îşi 
croiască  drum  până  la  poziţia  de  vice-preşedinte.  Un  anti-american  fervent,  în  timpul  mandatului  său  ca  şef  al  Ministerului  Muncii,  l-a  acuzat  pe  preşedinte 
de  simpatii  americane,  după  ce  acesta  a  declarat  război  Japoniei  şi  Germaniei.  Această  acuzaţie  controversată  l-a  adus  în  situaţia  de  a-şi  depune  demisia 
în  câteva  rânduri.  Statele  Unite  nu  au  contenit  cu  criticile  la  adresa  guvernării  sale,  însă  Peron  nu  a  permis  niciodată  amestecul  acestora  în  politica  argen- 
tiniană.  Se  găseau  prea  puţini  politicieni  pe  tot  teritoriul  Americii  de  Sud  care  să  fie  gata  să  tensioneze  relaţiile  cu  SUA  într-o  asemenea  măsură. 

A  sprijinit  cu  putere  drepturile  muncitorilor,  o  caracteristică  neobişnuită  la  dictatorii  din  acea  vreme.  Peron  a  devenit  preşedinte  în  1946  şi  a 
urmărit  dezvoltarea  economică  şi  industrializarea  ţării,  darîn  1955  a  plecat  în  exil,  ca  urmare  a  unei  lovituri  de  stat.  A  revenit  în  Argentina  18  ani 
mai  târziu,  ca  preşedinte,  însă  a  decedat  subit  după  numai  9  luni,  în  urma  unui  atac  de  cord. 


V 


25 


Vieţi  paralele 


Conducătorul  unei  superputeri  mondiale 
care  îl  considera  pe  Che  un  inamic  personal 

John  Fitzgerald  Kennedy  (1917-1963) 

Guevara  îl  considera  pe  John  F.  Kennedy  drept  unul  dintre  cei  mai  mari  rivali  ai  săi,  alături  de  Batista.  La  doi  ani  după  revoluţia 
cubaneză,  Kennedy  a  devenit  cel  de-al  35-lea  preşedinte  american,  a  evitat  un  potenţial  conflict  cu  Uniunea  Sovietică  şi  a 
investit  multă  energie  în  asigurarea  păcii  mondiale.  Pe  de  altă  parte,  a  menţinut  poziţia  agresivă  a  predecesorilor  săi  împotriva 
Americii  de  Sud  şi  chiar  a  aprobat  un  plan  de  invazie  a  Cubei. 

Unul  din  motivele  pentru  care  Statele  Unite  se  amesteca  într-o  asemenea  măsură  în  problemele  ţărilor  latino-americane 
este  importanţa  deosebită  pe  care  America  de  Sud  o  reprezintă  pentru  SUA.  Marile  corporaţii  americane  aveau  investiţii  uriaşe 
în  America  de  Sud.  în  Cuba,  de  exemplu,  înaintea  revoluţiei,  40%  din  terenul  arabil  era  proprietatea  corporaţiilor  americane. 
Acesta  este  motivul  pentru  care  SUA  nu  puteau  sta  să  urmărească  în  linişte  evenimentele  din  Cuba,  fără  să  acţioneze  la  rândul  lor.  Americanii  au  privit 
cu  extremă  suspiciune  reformele  agrare  iniţiate  de  Guevara,  care  stipulau  ca  terenurile  să  fie  confiscate  de  la  marile  corporaţii  şi  împărţite  săracilor.  SUA 
au  finanţat  lovitura  de  stat  reuşită  din  Guatemala,  pentru  a  se  asigura  că  asemenea  reforme  agrare  nu  aveau  să  fie  puse  vreodată  în  practică. 

Acestea  ar  fi  motivele  pentru  care  America  a  obstrucţionat  deseori  politica  Cubei.  însă  a  servit  tocmai  la  împingerea  Cubei  de  partea  URSS  şi 
aproape  că  a  condus,  până  la  urmă,  la  un  război  nuclear  între  cele  două  superputeri. 

Ajungând  atât  de  periculos  de  aproape  de  un  război  devastator,  Kennedy  şi-a  anunţat  dorinţa  de  promovare  a  păcii  mondiale.  A  pretins  că  dacă 
America  va  instaura  cu  forţa  un  regim  pacifist  într-o  anumită  ţară,  nu  se  va  ajunge  niciodată  la  pacea  adevărată.  „Utilizarea  dialogului  pentru  soluţiona¬ 
rea  problemelor  şi  expansiunea  militară  într-un  ritm  lent  vor  aduce  beneficii  atât  Statelor  Unite,  cât  şi  Uniunii  Sovietice,  declara  Kennedy,  anunţându-şi 
propunerea  de  dezarmare.  A  mai  anunţat  şi  încetarea  testelor  nucleare  realizate  de  Statele  Unite. 

Această  declaraţie  a  provocat  uriaşe  controverse  în  SUA.  Conservatorii  pretindeau  că  începea  să  devină  comunist,  iar  acesta  ar  fi  fost  motivul 
asasinării  sale,  potrivit  unei  versiuni.  Ceea  ce  ar  însemna  că  asasinarea  sa  la  Dallasîn  1963  ar  fi  un  rezultat  direct  al  revoluţiei  cubaneze.  Kennedy  îi 
considera  pe  revoluţionarii  cubanezi  drept  cei  mai  mari  inamici  ai  săi. 


"\ 


Părintele  revoltelor  populare 

Tupac  Amaru  II  (1742-1781) 

într-o  scrisoare  adresată  mamei  sale  din  Mexic,  Guevara  nota:  „în  martie,  se  va  naşte  descendentul  lui  Tupac 
Amaru  .  Era  felul  său  de  a  spune  că  prima  soţie,  Hilda,  avea  să  dea  naştere  în  curând  unui  copil. 

Tupac  Amaru  a  fost  un  erou  peruvian  care  a  fost  martor  al  distrugerii  civilizaţiei  incaşe  de  către  armata  spaniolă. 

Guevara  îl  amintea  în  scrisoare  deoarece  soţia  sa,  Hilda,  provenea  din  acelaşi  sat  cu  Amaru.  Există  multe  persona¬ 
lităţi  istorice  cu  numele  de  Tupac  Amaru,  dar  cel  mai  cunoscut  dintre  toţi  a  fost  Tupac  Amaru  II.  Pe  numele  său  real 
Jose  Gabriel,  acesta  era  un  metis  născut  în  Peru.  Era  comandant  de  divizie  în  armată,  dar,  la  aflarea  descendenţei 
sale  din  Tupac  Amaru,  şi-a  schimbat  pe  loc  numele.  Tupac  Amaru  I  a  fost  un  prinţ  incaş  care  a  supravieţuit  distrugerii 
imperiului  de  către  spanioli  şi  a  luptat  până  la  moarte  la  Machu  Picchu,  împreună  cu  alţi  supravieţuitori. 

Aflând  de  faptele  eroice  ale  predecesorului  său,  Tupac  Amaru  II,  observând  acţiunile  desfăşurate  de  spanioli  în 
America  de  Sud,  s-a  decis  să  reclame  teritoriul  care  odinioară  aparţinea  incaşilor.  Cererea  i-a  fost  complet  ignorată  de  autorităţile  spaniole,  iar 
când  a  asistat  la  supliciul  muncitorilor  indieni  forţaţi  de  un  soldat  spaniol  să  lucreze  într-o  mină  în  condiţii  abjecte,  l-a  executat  pe  soldatul  în 
cauză.  Indienii  s-au  adunat  în  forţă  în  sprijinul  său  şi  au  dat  frâu  liber  frustrării  acumulate  la  adresa  spaniolilor.  Revoltele  civile  s-au  răspândit 
cu  repeziciune  în  întreaga  ţară,  până  la  graniţa  cu  Bolivia. 

Forţele  de  ocupaţie  spaniolă  au  reacţionat  violent  la  tentativa  indienilor  de  a  îi  exila  pe  caucazieni  şi  de  a  reface  Imperiul  Incaş,  zdrobind  cu 
repeziciune  revolta.  Tupac  Amaru,  aflat  în  custodia  spaniolilor,  a  fost  executat  şi  dezmembrat. 

în  vremurile  moderne,  Tupac  Amaru  II  este  recunoscut  ca  eroul  care  a  iniţiat  mişcarea  de  independenţă.  Numeroasele  răzmeriţe  care  au  avut  loc  în 
Anzi  după  moartea  sa  au  fost  în  întregime  inspirate  din  activitatea  sa  şi  se  poate  spune  că  este  fondatorul  revoltelor  în  stil  latino-american. 

Mexicanul  puternic  de  la  care  comandanţii 
de  gherilă  au  învăţat  tactici  militare 

Pancho  Villa  (1878-1923) 

Eroul  mexican  Pancho  Villa  s-a  născut  în  1 878,  într-o  familie  de  ţărani  din  nordul  Mexicului.  Pe  numele  său  real  Doroteo  Arango 
Arambula,  şi-a  arătat  temperamentul  nestăvilit  încă  de  tânăr.  La  vârsta  de  16  ani  l-a  împuşcat  pe  moşierul  care  tocmai  se 
certa  cu  sora  sa  mai  mare,  refugiindu-se  apoi  în  munţi,  unde  a  dus  o  viaţă  de  bandit.  A  ajuns  de  temut  din  pricina  hoţiei  şi  a 
adoptat  ulterior  numele  tatălui  său,  Francisco  Villa.  Pancho  este  un  apelativ  afectuos  pentru  Francisco.  Era  un  bandit  extrem  de 
periculos  şi  dispreţuia  metodele  ocolite  sau  laşe.  în  1910,  a  participat  la  efortul  de  a  răsturna  guvernul  mexican,  alăturându-i-se  lui  Emilano  Zapata  şi  Alvaro 
Obregon.  Tacticile  utilizate  de  Villa  erau  atât  de  iscusite,  încât  i  se  spunea  deseori  Napoleon.  în  bătălie,  îşi  dispunea  cavaleria  într-un  şir  lung,  unic,  care  treptat 
se  strângea  în  jurul  inamicului.  Nu-i  făcea  plăcere  să  stea  în  spatele  frontului  şi  să  dea  ordine,  astfel  încât  se  afla  mereu  în  fruntea  trupelor. 

Nici  după  alungarea  dictatorului  mexican,  ţara  nu  a  avut  parte  de  pace,  deoarece  noii  lideri  politici  se  aflau  pe  poziţii  complet  antagonice.  în  acea 
vreme,  90%  dintre  mexicani  erau  fermieri  care  nu  deţineau  pământ  şi  care  trăiau  la  bunul  plac  al  moşierilor  bogaţi,  iar  Zapata  susţinea  reforme  agrare 
radicale  pentru  a-i  ajuta  pe  ţărani.  Pe  de  altă  parte,  Obregon,  favoritul  maselor,  sugera  schimbări  moderate  care  să  permită  ţării  să  se  industrializeze, 
între  cei  doi  a  izbucnit  un  conflict,  iar  la  scurtă  vreme  după  aceea,  întreaga  ţară  a  fost  înghiţită  de  războiul  civil. 

Villa  a  luptat  de  partea  lui  Zapata,  dar  a  fost  lipsit  de  putere  în  faţa  mitralierelor  lui  Obregon.  S-a  predat  şi  a  devenit  fermier,  însă  în  1 923,  la  întoar¬ 
cerea  în  orăşelul  natal,  a  fost  împuşcat  mortal  de  nişte  localnici.  A  fost  un  anti-american  convins  şi  a  trecut  graniţa  în  mai  multe  rânduri,  provocând 
răzmeriţe  în  Statele  Unite.  Şi,  deşi  este  reprezentat  ca  un  erou  în  cântecele  de  leagăn  mexicane,  are  o  imagine  foarte  proastă  în  SUA. 

în  perioada  petrecută  în  Mexic,  Guevara  a  auzit  legendele  care  circulau  despre  Villa  şi  i-a  împărtăşit  sentimentele  anti-americane.  Ulterior,  când 
a  fost  comandant  în  forţele  de  gherilă,  a  încercat  să  pună  în  practică  tacticile  lui  Villa  pentru  a  evita  captura.  Influenţa  lui  Villa  asupra  lui  Guevara  s-a 
evidenţiat  în  special  către  finalul  efortului  revoluţionar,  când  Guevara  avea  obiceiul  de  a  se  furişa  printre  inamici  şi  a-i  ataca  înainte  ca  aceştia  să  poată 
reacţiona  în  vreun  fel. 


\ 

Liderul  partidului  comunist  chinez  admirat  cu 
fervoare  de  tânărul  Guevara 

Mao  Tse-Tung  (1893-1976) 

Guevara  resimţea  o  admiraţie  deosebită  pentru  Uniunea  Sovietică  şi  anticipa  cu  ardoare  vizita  în  ţara  în  care  comu¬ 
nismul  a  început.  Treptat,  însă,  şi-a  dat  seama  că  guvernul  spiona  constant  populaţia,  o  forţa  să  muncească  şi  trata 
celelalte  state  comuniste  mai  mici  ca  pe  nişte  colonii.  în  timpul  întâlnirilor  cu  sovietici,  afla  de  la  ei  istorisiri  despre 
muşamalizări  de-ale  guvernului  şi  tăinuirea  adevărului,  care  l-au  tulburat  profund  pe  Guevara.  Pe  de  altă  parte,  avea 
încă  o  părere  bună  despre  China.  Era  tot  o  ţară  mare,  de  talia  Rusiei,  dar  avea  încă  o  atmosferă  plăcută.  Pe  deasupra, 
China  îi  fusese  de  mare  ajutor  Cubei  după  revoluţie,  când  ţara  era  practic  în  ruine.  S-a  îndrăgostit  de  această -naţiune 
şi  era  profund  fascinat  de  politica  sa. 

..China  m-a  învăţat  că  revoluţia  cubaneză  nu  era  în  realitate  o  revoluţie,"  declara  Guevara  în  1 960  în  timpul  vizitei  din  China.  Guevara  a  fost  aclamat  ca 
un  erou  în  China  şi  a  avut  o  întâlnire  emoţionantă  cu  Mao  Tse-Tung. 

Mao  Tse-Tung  s-a  născut  către  finele  Dinastiei  Qing  în  cătunul  Shaosan  din  centrul  ţării.  S-a  alăturat  partidului  comunist  chinez  după  înfiinţarea  aces¬ 
tuia  şi  a  ocupat  funcţia  de  preşedinte  al  partidului  după  instaurarea  Republicii  Populare  Chineze.  Şi-a  pierdut  poziţia  după  ce  reformele  sale  revoluţionare 
nu  au  avut  succesul  scontat,  dara  revenit  ta  putere  în  timpul  Revoluţiei  Culturale,  unde  a  rămas  până  la  moartea  sa  în  1 976.  A  fost,  de  asemenea,  coman¬ 
dantul  armatei  într-o  serie  de  bătălii  de  durată  împotriva  revoltelor  interne,  împotriva  Japoniei  şi  a  gherilelor,  publicând  apoi  o  carte  intitulată  ..Lupta  de 
gherilă".  Tânărul  Guevara  vedea  în  Tse-Tung  un  mentor  şi  îi  purta  un  respect  neţărmurit. 

Când  soţia  sa  Hilda  a  născut  o  fetiţă  în  1956,  Guevara  a  privit  copilul  şi  a  exclamat:  „Seamănă  cu  Mao  Tse-Tung!”  Avea  o  frunte  înaltă,  bărbie  dublă  şi 
privire  blândă.  Cu  excepţia  ochilor,  nu  era  neapărat  un  chip  cu  care  să  te  mândreşti,  dar  pentru  Guevara,  un  mare  fan  de-al  lui  Mao,  copilul  era  frumos 
tocmai  din  acea  pricină.  Până  la  urmă,  s-a  dovedit  că  ajutorul  acordat  Cubei  de  China  a  fost  o  manevră  politică  inspirată  pentru  a  câştiga  respect  în  ochii 
statelor  comuniste.  Şi  deşi  China  aspira  să  devină  o  altă  Rusie,  Guevara  si-a  păstrat  respectul  deosebit  pentru  această  tară  până  când  a  murit. 

Influenţe  majore 


Revoluţionarul  legendar  — 
spiritul  protestatar  răspândit 
în  întreaga  lume 

După  moartea  lui  Guevara,  renumele  i-a  devenit  popular  în  întreaga  lume. 

A  demonstrat  tuturor  că  războaiele  se  pot  câştiga  şi  cu  arme  net  inferioare,  iar  stilul 
său  de  viaţă  liber,  rătăcitor,  a  dat  naştere  „exploziei  Guevara”.  Popularitatea  nu  i-a 
scăzut  nici  în  timpurile  noastre,  chiar  dacă  Războiul  Rece  şi  comunismul  aparţin 
acum  trecutului.  Eroul  latino-american  a  devenit  o  legendă  şi  este  păstrat  mereu  viu 
în  inimile  oamenilor  de  pretutindeni. 

Puterea  eternă  a  „invenţiei” 

Nil  '50  Şl  60  au  fost  deceniile  dezvoltării  miş¬ 
cării  comuniste.  Guverne  comuniste  apăreau 
pretutindeni  pe  glob  şi  aveau  un  efect  de  domino 
unul  asupra  celuilalt.  Uniunea  Sovietică  se  extin¬ 
dea  treptat,  absorbind  din  ce  în  ce  mai  multe  ţări 
est-europene  în  sfera  sa  de  influenţă.  Acest  gen 
de  acţiuni  imperialiste  desfăşurate  de  guvernul 
sovietic  constituiau  o  adevărată  trădare  la  adresa 
tuturor  celorlalte  state  comuniste,  care  credeau 
că  URSS  le  va  proteja  împotriva  Statelor  Unite, 
astfel  încât  urmau  întocmai  instrucţiunile  date 
de  aceasta.  Multe  naţiuni  comuniste  depindeau 
de  Uniunea  Sovietică  pentru  a  le  apăra  în  cazul 
crizelor,  dar  au  fost  dezamăgite.  Cel  mai  bun 
exemplu  în  acest  sens  în  constituie  China;  Mao 
Tse-Tung  îl  displăcea  pe  Hruşciov  într-atât  încât 
era  cât  pe  ce  să  declanşeze  un  conflict  armat 
cu  Uniunea  Sovietică.  Acest  conflict  a  provocat 
apariţia  unor  probleme  în  rândul  statelor  comu¬ 
niste,  care  se  vedeau  în  imposibilitatea  de  a  face 
alegerea  justă. 


Guevara  le-a  fost  de  mare  ajutorîn  timpul  aces¬ 
tor  crize.  Şi-a  îndreptat  criticile  atât  la  adresa 
Statelor  Unite,  cât  şi  la  adresa  Uniunii  Sovietice. 
Revoluţia  la  nivel  mondial  era  scopul  său  suprem 
şi  era  de  acord  să  acorde  ajutor  oricui  se  simţea 
oprimat  şi  dorea  să  se  revolte,  curajul  său  inspi- 
rându-i  pe  mulţi  alţii.  Această  tendinţă  a  continuat 
şi  după  moartea  sa.  La  vederea  trupului  neînsu¬ 
fleţit  al  lui  Guevara,  care-şi  dăduse  viaţa  pentru 
a  sprijini  revoluţia  dintr-o  ţară  care  nici  măcar  nu 
era  a  sa,  mulţi  tineri  curajoşi  au  decis  să  devină 
..următorul  Guevara”  şi  s-au  alăturat  avântu¬ 
lui  revoluţionar  din  întreaga  lume.  în  Japonia, 
aceasta  a  fost  o  epocă  a  protestelor  împotriva 
implicării  americane  în  Vietnam  şi  a  tratatului  de 
pace  dintre  Japonia  şi  SUA.  Guevara  a  fost  cel  care 
i-a  inspirat  pe  toţi  aceşti  oameni  să  îşi  apere  cre¬ 
zul  în  faţa  unor  guverne  din  ce  în  ce  mai  puter¬ 
nice. 

Mulţi  au  interpretat  greşit  mesajul  lui  Guevara. 
Un  grup  antisemit  a  deturnat  un  avion,  atacato- 


fii  purtând  tricouri  cu  chipul  lui  Guevara,  iar  în 
Bolivia,  un  grup  necunoscut  de  terorişti,  cunoscut 
sub  numele  de  ..Brigada  Guevara”  l-a  asasinat  pe 
preşedinte.  Aceste  grupări  s-au  folosit  de  violenţă 
pentru  a  îmbunătăţi  vieţile  unui  număr  mic  de 
oameni,  în  numele  lui  Guevara.  Terorismul  e  doar 
o  modalitate  prin  care  oamenii  atrag  atenţia  asu¬ 
pra  crezului  şi  existenţei  lor,  şi  nu  ar  trebui  com¬ 
parat  cu  motivaţiile  care  au  dat  naştere  revoluţiei 
cubaneze.  Guevara  şi  adevăraţii  săi  urmaşi  nu  pot 
fi  puşi  pe  picior  de  egalitate  cu  teroriştii.  în  bătă¬ 
lie,  acesta  a  dat  dovadă  de  bunătate  în  faţa  inami¬ 
cilor  şi  i-a  apărat  mereu  pe  cei  neajutoraţi. 


Analizând  câteva  idei  pentru  care  Che  lupta,  cum 
ar  fi  protejarea  celor  slabi,  refuzul  ingerinţei  naţi¬ 
unilor  puternice  în  politica  locală  etc.,  este  evi¬ 
dent  de  ce  a  devenit  Che  comunist.  Nutrea  un  res¬ 
pect  imens  pentru  Pancho  Villa  şi  Gandhi,  fără  ca 
vreunul  dintre  ei  să  fie  comunist.  Castro  i  se  ase¬ 
măna  mult  în  acest  sens.  După  revoluţie,  a  încer¬ 
cat  să  conducă  ţara  pe  calea  sa,  şi  nu  să  copieze 
alte  state  socialiste  şi  comuniste. 

Amândoi  aveau  viziuni  utopice  pe  care  le-au 
făcut  ţeluri  în  timpul  conducerii.  Guvernul  ar  tre¬ 
bui  să  protejeze  dreptul  oamenilor  la  libertatea 
de  exprimare,  liderii  trebuie  să  se  ocupe  de  pro¬ 
bleme  de  interes  public,  iar  deciziile  politice  tre- 


A  Tancurile  sovietice  intră  în 
Praga,  capitala  Cehoslovaciei. 
Uniunea  Sovietică  le  considera 
pe  celelalte  state  comuniste 
drept  ..ţări  satelit”  şi  le 
exploata  deseori. 


i  Preşedintele  american 
Nixon  în  timpul  vizitei  din 
China  din  1972.  Problemele  pe 
care  China  le  avea  cu  Rusia  au 
dus  la  o  apropiere  dintre  China 
şi  America.  Conflictul  ideologic 
dintre  est  şi  vest  a  devenit 
astfel  mult  mai  complicat. 


Cuba  post-Guevara 

După  căderea  Zidului  Berlinului  la  finele  secolului 
al  XX-lea,  comunismul  a  dispărut  brusc  şi  revo¬ 
luţiile  au  rămas  în  trecut.  Eroii  comunişti  au  fost 
treptat  daţi  uitării.  Şi  totuşi  mai  sunt  câţiva  care 
încă  se  bucură  de  respect  în  lume,  iar  Guevara  se 
numără  printre  ei. 

Un  motiv  este  faptul  că  a  fost  mai  mult  decât  un 
simplu  vehicul  de  facilitare  a  răspândirii  marxis¬ 
mului.  Citise  opere  publicate  de  Marx,  Troţky,  Mao 
Tse-Tung  şi  alţii,  fiind  uşor  influenţat  de  fiecare. 

►  Studenţi  japonezi  în  timpul 
protestelor  şi  mişcărilor  sociale 
ale  anilor  ’60  din  secolul  trecut. 

Influenţe  majore 


◄  Preşedintele  rus  Gorbaciov 
în  timpul  vizitei  din  Cuba 
din  1989.  Castro  şi-a  păstrat 
poziţia  pro-sovietică  după 
moartea  lui  Guevara,  dar,  la 
scurtă  vreme  după  această 
vizită,  Uniunea  Sovietică  s-a 
prăbuşit. 


4 1 r.ş  N 


►  Transfugi  cubanezi 
îmbarcaţi  pe  plute, 
încercând  să  se  refugieze 
în  Statele  Unite.  Cotele  de 
producţie  greu  de  realizat 
îi  determinau  pe  mulţi  să 
aleagă  exilul. 


SicIG»  M 


▼  Comandantul  afgan  de  gherilă 
Ahmad  Shah  Massoud.  Obişnuia  să 
subtilizeze  provizii  din  camioanele 
de  aprovizionare,  complicând 
situaţia  pentru  armata  sovietică. 
Subtilizarea  proviziilor  din  camioane 
se  număra,  de  asemenea,  printre 
specialităţile  lui  Guevara. 


buie  să  reflecte  opinia  publică.  In  timpul  zilelor 
sale  libere,  Guevara  mergea  pe  şantiere  şi  îi  ajuta 
pe  muncitori.  Acest  spirit  al  unităţii  naţionale  este 
exact  ce  căutau  amândoi. 

După  moartea  lui  Guevara,  la  finele  anilor 
*60,  Cuba  a  intrat  într-o  perioadă  de  schimbare. 
Această  perioadă,  denumită  complet  eronat  ..epoca 
Guevara”,  a  adus  schimbări  pe  care  Guevara  în 
mod  sigur  nu  le-ar  fi  acceptat.  Guvernul  a  înce¬ 
put  să  limiteze  libertatea  cuvântului  şi  a  interzis 
activităţile  recreative;  au  fost  implementate  cotele 
obligatorii  de  producţie  şi  astfel  şi-a  făcut  apariţia 
birocraţia,  spre  surprinderea  oamenilor  obişnuiţi, 
în  această  perioadă,  aproximativ  100.000  de  cuba¬ 
nezi  au  fugit  din  ţară. 

Ulterior,  Castro  a  recunoscut  că  a  fost  o  gre¬ 
şeală  şi  a  relaxat  o  parte  dintre  interdicţiile 
aplicate,  însă  din  nefericire,  bunul  nume  al  lui 
Guevara  a  fost  afectat  pentru  totdeauna. 

Cuba  este  în  continuare  un’stat  comunist,  sub  con¬ 
ducerea  lui  Castro,  însă  restricţiile  economice  au 
fost  îndulcite  pentru  a  face  loc  unei  pieţe  a  liberu¬ 
lui  schimb.  Fiind  iniţial  un  socialist,  nu  un  comunist, 
Castro  a  revenit  la  idealurile  de  la  începuturi. 


Cheia  războiului  de  gherilă 

Guevara  şi  revoluţia  cubaneză  au  deschis  drumul 
unui  val  de  schimbări  în  întreaga  lume.  în  acea 
vreme,  ideea  unanim  acceptată  era  că  „fără  un 
efort  conjugat  al  gherilelor,  localnicilor  şi  fără  aju¬ 
tor  străin,  o  revoluţie  nu  este  posibilă”. 

Şi  totuşi,  Guevara  şi  adepţii  săi  au  demonstrat 
cum,  fără  a  accepta  ajutor  străin,  este  posibil  ca 
o  revoluţie  să  fie  încununată  cu  succes.  Pe  deasu¬ 
pra,  nu  erau  militari,  ci  mai  degrabă  luptători  cu  o 
pregătire  non-militară.  Guevara  a  atribuit  victoria 
tocmai  faptului  că  nu  fuseseră  pregătiţi  după  tipi¬ 
cul  instrucţiei  din  armata  cubaneză.  A  atras  une¬ 
ori  crize  de  ilaritate  din  pricina  trupelor  sale  nein¬ 
struite,  însă  acestea  se  comportau  exemplar  în 
bătălie. 

Carlos  Marguera  poate  fi  considerat  un  succe¬ 
sor  al  lui  Guevara.  Marguera  a  reunit  o  grupare 
de  gherilă  în  Brazilia  într-o  încercare  de  a  aprinde 
scânteia  revoluţiei.  Cea  mai  mare  parte  a  luptelor 
s-a  desfăşurat  în  oraşe,  însă  în  rest  a  urmat  stra¬ 
tegia  lui  Guevara.  în  loc  să  organizeze  greve  sau 
alte  mişcări  politice,  el  şi  adepţii  săi  au  pus  mâna 


►  Tricouri  imprimate  cu 
imaginea  lui  Che  Guevara 
vândute  la  un  magazin  în 
Havana  pentru  a  sărbători 
aniversarea  funeraliilor 
cubaneze  ale  lui  Guevara.  O 
mulţime  de  modele  de  tricouri 
cu  Guevara  sunt  vândute  foarte 
bine  în  întreaga  lume. 
i  Tanc  al  armatei 
sovietice  capturat  de 
gherilele  afgane.  Una 
dintre  strategiile  gherilei 
constă  în  desfăşurarea 
luptei  cu  ajutorul  armelor 
inamicului. 


Che  Guevara 


i  Avion  deturnat  de  terorişti 
aterizând  în  Uganda  în  1976. 
Teroriştii  purtau  cu  toţii 
tricouri  având  chipul  lui 
Guevara  imprimat  pe  ele. 


pe  arme  şi  au  trecut  direct  la  război.  A  fost  ucis 
însă  într-un  schimb  de  focuri  cu  poliţiştii  brazilieni 
înainte  de  a-şi  putea  vedea  visul  împlinit. 

Pe  de  altă  parte,  există  exemple  de  revoluţii  în 
stil  Guevara  care  au  fost  încununate  de  succes,  iar 
cel  mai  important  exemplu  în  acest  sens  îl  consti¬ 
tuie  cea  din  Afganistan.  Aici,  luptătorii  de  gherilă 
au  ţinut  piept  armatei  sovietice  invadatoare  folo- 
sindu-se  de  armament  dobândit  din  altă  parte  şi 
i-au  forţat  pe  sovietici  să  părăsească  ţara.  Acesta 
a  fost  primul  exemplu  de  succes  al  unei  revoluţii 
stil  gherilă.  Conducătorul  luptătorilor,  Massoud, 
era  un  adept  neabătut  al  lui  Guevara. 

Legenda  continuă 

în  Cuba  zilelor  noastre  se  pot  întâlni  efigii  de-ale 
lui  Guevara  pretutindeni,  iar  copiii  spun  deseori  că 
doresc  să  fie  ca  el  atunci  când  se  fac  mari. 

Circulă  numeroase  istorisiri  despre  cât  de 
modest  era  Guevara.  Imediat  după  revoluţie, 
un  student  l-a  întrebat  dacă  i-ar  putea  adopta 
numele,  iar  acesta  a  replicat:  ..Nu  mai  vorbi 
prostii.”,  refuzând  să  accepte  până  şi  o  astfel  de 
modestă  onoare.  Locuia  într-o  casă  fără  per¬ 
dele  şi  feţe  de  masă.  Când  a  participat  la  con¬ 
ferinţa  Naţiunilor  Unite,  purta  pantofi  rupţi.  Se 


spune,  de  asemenea,  că  ofiţerul  care  l-a  executat 
pe  Guevara  a  fost  nefericit  tot  restul  vieţii,  din  pri¬ 
cina  faptei  sale.  în  Bolivia,  printre  ţărani,  a  dobân¬ 
dit  întrucâtva  aureola  unui  sfânt  la  care  oamenii 
se  roagă  atunci  când  sunt  bolnavi.  Guevara  conti¬ 
nuă  să  trăiască  în  lumea  legendelor  şi  este  o  rari¬ 
tate  printre  politicienii  recenţi  să  fii  stimat  atât  de 
mult  de  oamenii  din  întreaga  lume. 

„Moderaţia  se  află  doar  la  un  pas  de  trădare”,  le 
spunea  Guevara  celor  pe  care  îi  încuraja  să  lupte 
până  la  capăt  pentru  ceea  ce  cred  că  este  just. 

John  Lennon,  membru  altrupei  Beatles,  declara 
că  „omul  cel  mai  în  vogă  al  epocii  a  fost  Guevara”. 
Oamenii  se  află  într-o  căutare  perpetuă  de  eroi. 
Iar  cât  timp  aceştia  sunt  în  viaţă,  sunt  deseori  sin¬ 
guri,  fac  prea  puţine  pentru  ei  înşişi,  luptă  pentru 
crezul  lor,  sunt  buni  cu  cei  neajutoraţi  şi,  ceea  ce  e 
mai  important  decât  toate,  nu  renunţă  niciodată. 

Guevara  s-a  număratj  printre  acei  eroi  adevă¬ 
raţi  care  se  regăsesc  de  obicei  doar  în  căr 
în  artă. 


*  Reprezentări  miniaturale 
ale  lui  Guevara  şi  Castro  aflate 
la  vânzare  în  magazinele  de 
suveniruri  din  Cuba. 


0  pictură  uriaşă  cu  chipul  lui 
Guevara  pe  zidul  unei  clădiri 
din  Havana.  Această  efigie 
măiestrit  realizată  a  chipului 
lui  Guevara  conferă  un 
farmec  aparte  întregii  străzi. 

